SAŠA JANKOVIĆ: Obezbeđenje sprečilo zamenika ombudsmana da prati suđenje NIN-u - Kurir\nKršenje ljudskih prava Kršenje ljudskih prava SAŠA JANKOVIĆ: Obezbeđenje sprečilo zamenika ombudsmana da prati suđenje NIN-u\n18:26, 29.11.2016. 54\nBEOGRAD - Zaštitnik građana Saša Janković izjavio je da je njegovom zameniku Robertu Sepiju obezbeđenje Višeg suda u Beogradu 29. novembra zabranilo da prati suđenje po tužbi ministra unutrašnjih poslova Srbije Nebojše Stefanovića protiv nedeljnika NIN za tekst "Nebojša Stefanović, glavni fantom iz Savamale".\nSuđenje po tužbi Stefanovića završeno je u Višem sudu davanjem iskaza tužioca i okrivljenih, a presuda će biti saopštena do Nove godine. "Zameniku zaštitnika građana, državnom funkcioneru za ljudska prava izabranom u Narodnoj skupštini, obezbeđenje Višeg suda zabranilo je da prati suđenje NIN-u", napisao je Janković na svom Tviter nalogu.\nOn je prethodno napisao da Robert Sepi "prati suđenje novinarki NIN-a po tužbi ministra dr Stefanovića zbog teksta o Savamali u kome se pozvala na Izveštaj Zaštitinika". Na pitanje šta sada može da preduzme ombudsman, Janković je napisao da može da uputi najoštriji službeni protest predsedniku Višeg suda Aleksandru Stepanoviću i obavesti zainteresovanu javnost.\nSuđenje po tužbi Stefanovića protiv nedeljnika NIN završeno je u Višem sudu davanjem iskaza tužioca i okrivljenih, a presuda će biti saopštena do Nove godine. Stefanović je tužio novinarku NIN-a Sandru Petrušić, glavnog urednika tog lista Milana Ćulibrka i NIN doo, zbog teksta objavljenog 16. juna ove godine, koji je bio i na naslovnoj strani tog nedeljnika.\nMinistar je na suđenju rekao da su mu povređeni profesionalni ugled i čast, dok su Sandra Petrušić i Milan Ćulibrk rekli da nijednom rečju u tekstu nisu tvrdili da je Stefanović rušio objekte u Hercegovačkoj ulici u Beogradu, već su govorili o njegovoj političkoj odgovornosti kao personifikaciji prvog čoveka policije. Za suđenje je vladalo veliko interesovanje, pa su brojni građani i predstavnici inicijative "Ne da(vi)mo Beograd" ostali ispred zgrade suda i sudnice koja je bila premala da primi sve zainteresovane.\nKOŠKANJE ISPRED VIŠEG SUDA: Nebojša Stefanović dočekan ovacijama i protestima\nANĐUS USTAO U ODBRANU JANKOVIĆA: Njegova šala nije seksizam, režim iskoristio priliku da ga napadne 6


Pristalice Rusefove izazvale nemire u Sao Paulu\nM. K. 1. septembra 2016. 08:03\nGrupa demonstranata nezadovoljnih smenom predsednice Dilme Rusef razbila je izloge nekoliko banaka, poslovnih zgrada i oštetila jedan policijski džip u Sao Paulu.\nPolicija je pokušala da smiri demonstracije koje su počele u jednoj od glavnih gradskih ulica šok bombama i suzavcem.\nProtest je prerastao u nasilje neposredno pošto se novi predsednik Mišel Temer obratio naciji preko televizije.\nJoš nije poznato da li je neko povređen u sukobima, preneo je AP.\nU jednom trenutku, grupa maskiranih demontranta je gađala policijski džip kamenjem razbivši prozore vozila i još nekoliko objekata, a zatim su pokušali da ga prevrnu.\nNešto ranije u istom delu grada, grupa ljudi je sekla kolač i pila šampanjac proslavljajući smenu na vlasti.\nBrazilski Senat smenio je juče sa položaja levičarsku predsednicu Rusef zbog kršenja budžetskih zakona, čime je okončana procedura opoziva koja je polarizovala ovu latinoameričku zemlju i paralisala njenu politiku u proteklih devet meseci.\nNovi predsednik je Mišel Temer, bivši zamenik Rusefove, koji je par sati posle njene smene položio zakletvu a potom održao i prvi sastanak kabineta.


Visoka zdravstveno-sanitarna škola Visan - Specijalista strukovna medicinska sestra - Oblast klinička nega - | Prijemni Upis\nStudijski program - Specijalista strukovna medicinska sestra - Oblast klinička nega\nSpecijalista strukovna medicinska sestra je stručnjak iz oblasti kliničke nege koji poseduje produbljeno znanje i stručne veštine u oblasti kliničke nege u internističkim i hirurškim granama i u stanju je da ga kvalitetno primeni. Specijalista stiče znanja i veštine potrebne za timski rad, a osposobljen je za integraciju informacija, kao i za rasuđivanje i zaključivanje na osnovu njih. Završetkom ovih studija svršeni specijalista je u stanju da na jasan način prenesi znanja i zaključke stručnoj i široj javnosti.\nStečeno znanje i veštine nakon završetka ovih specijalističkih studija student može da primeni u ustanovama sekundarne i tercijalne zdravstvene zaštite, jedinicama intenzivne nege svih internističkih i hirurških grana.\nPo završetku studija specijalista strukovna medicinksa sestra može se zaposliti u:\nBolnicama, domovima zdravlja\nPatronažnoj službi, zavodima zdravstvene zaštite\nKlimatskim lečilištima, staračkim domovima\nŠkolama i predškolskim ustanovama\nI u privatnom sektoru što je jasno izdvaja od drugih zdravstvenih radnika u zdravstvenom sistemu.


Rusi i Asadova vojska zbrisali novoformiranu grupu pobunjenika | WebTribune\nHome U FOKUSU Rusi i Asadova vojska zbrisali novoformiranu grupu pobunjenika\nPosted date: децембар 16, 2020 In: U FOKUSU\nIzvor iz Ministarstva odbrane Sirijske Arapske Republike izveštava o uspešnim akcijama Sirijske arapske armije (SAA) uz podršku ruskih vazduhoplovnih snaga u Beloj pustinji u provinciji Homs, prenose ruski mediji sa terena.\nZajedno, sirijska vojska i ruski ratni avioni napadaju mete novoformirane vojske terorista u pustinji Badija, potiskujući novo započetu aktivnost Islamske države.\nTokom poslednja tri dana ruske vazduhoplovne snage izvele su 27 vazdušnih napada na tajne terorističke baze. Letovi ruskih bombardera praćeni su uspešnim akcijama sirijskih vladinih snaga za uklanjanje islamističkih ćelija, čiji su objekti i skloništa i dalje locirani na području takozvane Bele pustinje.\nPrema obavještajnim podacima, većina ovih pripadnika ID su militanti nedavno pušteni iz američko-kurdskog kampa Al-Hol. Tako je Vašington, voljno ili nevoljno, doprineo stvaranju nove vojske terorista, koja je brzo otkrivena i koju sada oružane snage Rusije i Sirije uništavaju.\nPrema preliminarnim podacima, tokom operacija potrage trenutno zaplenjeno oružje i municija američke proizvodnje bili bi dovoljni za odred militanata koji broji preko 150 ljudi. Navodno je više od 120 militanata ubijeno od 1. decembra.\nProročanstva čuvenog Johana Galtunga uplašila Ameriku i svet: Evo šta će se dogoditi do 2025. u SAD\nNajopasnije čudovište u SAD se budi: Šta će se dogoditi kada vulkan Rejnijer eksplodira?\nCicipas: Novak je najteži protivnik kojeg sam ikada imao\nStoltenberg: Rekordan broj američkih vojnika u Evropi\nKolektivni imunitet nije potreban već vakcine: U Srbiji sportske manifestacije bez publike


VOX SL-159 zlatni usisivač cena, cene Srbija, prodaja Beograd Novi Sad Niš\nVOX SL-159 zlatni usisivač cene\nVOX SL159 Snaga 800 - High Spin ECO motor, 800W, zapremina posude: 2L, metalna teleskopska cev, HEPA filtracije, velika ušteda električne energije... specifikacija\ncena od 7.808,00 do 8.890,00 din | prodavnica (8)\nEPonuda nije internet prodavnica već Vam omogućava da brzo i lako nađete VOX SL-159 zlatni usisivač po najjeftinijoj ceni. Naš cilj je da kupci budu što bolje informisani o ponudi VOX usisivač SL-159 zlatni na tržištu Srbije. Vrlo lako nalazite željeni proizvod za kategoriju Usisivači cene, ne morate da lutate od sajta do sajta za VOX Usisivači, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za VOX SL-159 zlatni usisivač sa PRODAVCEM. EPonuda ne može da garantuje potpunu tačnost specifikacije i slika za VOX SL-159 zlatni usisivač. Pre kupovine, podatke za VOX usisivač SL-159 zlatni proverite na sajtu PROIZVOĐAČA.


Prevod tekstova - VirtualniGrad.Com\nVi ste ovde > Početna / Prevod tekstova\nPreduzeća kojima je potrebno prevođenje teksta, bilo da se radi o stručnoj literaturi, opštim poslovnim, finansijskim ili pravnim tekstovima, neophodno je da dobro razmisle pre nego što odluče koga angažovati za taj posao.\nNije dovoljno da prevodilac zna strani jezik sa kog ili na koji je potrebno da prevodi, već je neophodno mnogo više, kao što je snalaženje sa nedovoljno poznatim izrazima, razumevanje problematike i dijalektike teksta, spremnost na proučavanje delatnosti kojoj pripada tekst i preciznost.\nPrevodilačka agencija Proverbum, nudi Vam prevod sa srpskog na engleski, nemački i slovenački, prevod sa engleskog na srpski, kao i sa nemačkog i slovenačkog na srpski. Pritom je tehnički prevod teksta segment u kome imaju mnogo iskustva i koji se vrši sa posebnom preciznošću. Dakle, ukoliko Vam je potrebno prevođenje tekstova iz oblasti IT, elektrotehnike, mašinstva, telekomunikacija, građevine ili saobraćaja, obratite se na pravu adresu.\nTakođe, Proverbum Vam može pružiti podršku za Vaše poslovne sastanke, prezentacije, seminare i ostale događaje, gde Vam je neophodan prevodilac. Predstavite se u najboljem svetlu i Vaši naredni poslovni potezi biće uspešniji.\nZa prevod tekstova na engleski, nemački i slovenački jezik, kontaktirajte Proverbum.


Prijave za Forum socijalnih inovacija 2019 još samo danas | Brend Magazin\nSIF2019 stavlja u fokus socijalne preduzetnike i organizacije koje su razvile održive i uspešne modele socijalnih inovacija širom regiona Jugoistočne Evrope u oblasti zelene ekonomije, poljoprivrede, inkluzije i zapošljavanja mladih. Zajedno sa njima razgovaraće se kako razviti održive biznise i koje su najbolje prakse u podržavanju i finansiranju socijalnih inovacija kroz sektore. Sa ključnim akterima socijalne ekonomije iz Regiona, biće razmotrena brojna ključna pitanja: Koliko se razvio ekosistem za socijalnu ekonomiju u prethodnih 5 godina? Kako zajedničkim snagama svi sektori mogu da doprinesu podsticajnijem okruženju za rast socijalnih preduzeća?\nIskoristite priliku da upoznate uspešne socijalne inovatore, podelite svoja iskustva i učestvujete u razvoju podsticajnijeg okruženja za razvoj socijalne ekonomije. Postanite deo zajednice od preko 600 lidera iz civilnog, privatnog i javnog sektora iz 16 zemalja, koji su učestvovali na SIF-u tokom prethodnih 5 godina.\nUčešće na glavnom programu konferencije 30. maja je besplatno, ali je broj mesta ograničen. Rezervišite svoje mesto na vreme. Drugi dan konferencije je namenjen sastancima regionalnih i evropskih mreža.\nPrethodni postKonkurs povodom Nacionalnog dana davanja otvoren do 5. juna\nSledeći postKonkurs “Prvi kadar” za one koji žele da posete filmske festivale


Naslovna » Izlasci » Muzika » Clubbing » Depo: Bizzare Groove\nAh Neša 9. septembar 2015. Clubbing Postavite komentar\nOvaj događaj, tokom više od deset sati trajanja objediniće najrazličitije forme umetničkog stvaralaštva, kao što su slikanje, vajanje, modelovanje, fotografija, tetovaže, performansi i sve to naravno začinjeno odličnom muzikom.\n„Bizzare Groove“ nastao je kao konceptualni multidisciplinarni događaj u saradnji mladih umetnika, sa idejom da spoji različite oblasti stvaralaštva.\nVrata Depoa za sve posetioce otvaraju se već u 20.00, kada startuje „Bizzare Bazzare“, sajam umetnosti i tvorevina. Od 22.00 počinje muzički program, a back2back set pripremili su Mancha i Mark Panic.\nNjih će od 00.30 za DJ pultom zameniti Boža Podunavac i Mirko Lazarević, a stage još jednim b2b setom zatvaraju Neutron i Shlitz.\nOrganizatori su najavili i afterparty čija će lokacija uskoro biti otkrivena. (danubeogradu.rs)\nTagovibizzare groove boža ponudavac magacin depo žurke\nPrethodni Izložba fotografija „Beograd – Buenos Ajres“\nSledeći „Nevidljivi dečak“ u bioskopima


Đurđev: U Srbiji nema mesta za javni linč\nPredsednik Srpske lige Aleksandar Đurđev oštro je osudio napade i uvrede na račun Dragana Đilasa i njegove porodice i pozdravio hapšenje osobe koja se sumnjiči da je Đilasu pretila.\nKako je saopšteno, Srpska liga po ko zna koji put izražava zabrinutost i oštro osuđuje progon porodica političara, ma iz koje stranke oni dolazili.\n„Poslednje u nizu je ono što se dešava sa porodicom Dragana Đilasa. Pretnjama smrću koje su njima bile upućene na Fejsbuku nema mesta u našem društvu i državi“ – naveo je Đurđev.\nĐurđev je istakao da napadi na Đilasovu suprugu i decu imaju za cilj da unesu strah i nemir u njihovu porodicu.\n,,Svi mi koji se bavimo politikom znamo koliko je teško sačuvati porodicu od očiju javnosti. Nažalost, ovakve stvari se prečesto dešavaju u našoj zemlji. Previše je onih koji smatraju da mogu na nekoj društvenoj mreži napisati najstrašnije uvrede ili pretnje i za to proći nekažnjeno“ – rekao je Đurđev.\nOn je pohvalio rad pripadnika MUP-a koji su pronašli osumnjičenog i priveli ga licu pravde.\nTakođe, napomenuo je da ovom prilikom želi da pošalje poruku svim svojim kolegama da, kada je reč o zaštiti članova porodice političara, svi moraju imati isto mišljenje.\n,,Kada su napadali članove porodice predsednika Aleksandra Vučića Srpska liga je bila među prvima koji su to oštro osudili i ukazali na to da će tolerisanje takve prakse od strane nekih dovesti do slične situacije u budućnosti. Nažalost, to se sada ponovilo u slučaju Dragana Đilasa. Hajde da svi radimo na tome da takve stvari postanu prošlost u Srbiji“ – zaključio je Đurđev.


"Pogledaj oko sebe" simbolično iz Užica - Užicka Republika Press\nŠef Delegacije Evropske unije u Republici Srbiji, ambasador Sem Fabricio, ministarka za Evropske integracije Jadranka Joksimović i Dragan Jeremić, državni sekretar Ministarstva za zaštitu životne sredine prisustvovali su u Užicu manifestaciji „EU zeleni dan“ koji je organizovan u okviru kampanje zaštite životne sredine „Pogledaj oko sebe“. Cilj kampanje koja je upravo krenula iz našeg grada, a u narednih mesec dana biće sprovedena u još nekoliko lokalnih samouprava je da se javnost bliže upozna sa naporima republičkih institucija, lokalnih samouprava i Evropske unije na poboljšanju životne sredine u Srbiji.\nKampanju sprovode Ministarstvo za evropske integracije i Delegacija Evropske unije u Republici Srbiji, zajedno sa Ministarstvom za zaštitu životne sredine.\nGosti su sa gradonačelnikom Užica, Tihomirom Petkovićem obišli deponiju „Duboko“ koja je prve količine otpada počela da prima 2011. godine, a izgradnja je najvećim delom finansirana sredstvima EU, zatim Ženski centar u okviru koga funkcioniše socijalno preduzeće koje se jedinstveno u Srbiji po reciklaži tekstila i prisustvovali panelu u RRA Zlatibor, koja je jedna od 17 akreditovanih agencija u našoj zemlji.\nŠef Delegacije Evropske unije u Republici Srbiji, ambasador Sem Fabricio je istakao da je Užice uzeto kao polazna tačka kampanje pre svega zbog deponije Duboko kao prvog regionalnog koncepta selekcije otpada, ali i zbog toga što se čine značajni koraci u zaštiti životne sredine. Fabricio je dodao da je upravo Deponija Duboko primer dobre saradnje između Brisela, Beograda i Užica. On je izrazio nadu da će kampanja Delegacije EU u Srbiji pomoći njenim građanima u podizanju svesti kada su u pitanju rešenja za probleme životne sredine. On je najavio da će uskoro početi i realizacija projekta izgradnje kišne kanalizacije u Krčagovu, što će se finansirati iz fondova EU Pro sa 151 000 evra.\nNa deponiju Duboko dnevno stiže oko 300 tona otpada iz dva grada i sedam opština Zlatiborskog i Moravičkog okruga, podsetio je Momir Milovanović, direktor ovog preduzeća ističući da će celokupan proces biti zaokružen nakon što se uradi postrojenje za otpadne i procedne vode i reši problem prerade deponijskog gasa. On je naglasio da je krajnji cilj unapređenje procesa selekcije otpada kako bi se deponija punila umerenijim intenzitetom nego što je to sada slučaj.\nMilovanović je podsetio da je u „Duboko“ od 2005. uloženo 17 miliona evra, od čega su četiri miliona uložili osnivači, pet miliona je kredit evropske banke, a četiri miliona evra je donacija Delegacije EU u Srbiji, ostatak donacija SIDE, Vlade Francuske i Vlade Japana.\nGradonačelnik Užica, Tihomir Petković je iskoristio priliku da zamoli ministarku Jadranku Joksimović i ambasadora Fabricija da nastave da pomažu oko rešavanja određenih ekoloških problema sa kojima se grad suočava, podsetivši da je Užice jedan od gradova koji kroz različite projekte povlači značajan iznos sredstava Evropske unije.\nMinistarka za evropske integracije, Jadranka Joksimović očekuje da će kampanja „Pogledaj oko sebe“ podsticajno uticati na građane očekujući da promenom navika dovedu do poboljšanja zaštite životne sredine.\nOna je za naš portal istakla da Poglavlje 27 koje se bavi dostizanjem standarda u oblasti zaštite životne sredine, ne treba karakterisati kao skupo, naglašavajući da ulaganje u ovu oblast nije trošak već investicija u budućnost, u bolji kvalitet života, u dostupnost pijaće vode, smanjenje aerozagađenja, preradu i separaciju otpada, a sve to donosi i nova radna mesta. Srbija aktivno priprema pregovaračku poziciju za poglavlje 27 sa brojnim partnerima iz EU i još je nismo poslali Evropskoj komisiji, rekla je Joksimovićka, dodajući das u nastojanja da se otvaranjem Poglavlja 27 započne realizacija brojnih projekata. Čuli smo danas u Užicu da se u našoj zemlji reciklira između četiri i sedam odsto sirovina, a do 2026. godine moramo dostići 30%. Zelena energija, zeleni fond, energetska efikasnost sve su konkretne stvari koje su top teme u Evropi, što su pokazali i evropski izbori gde su partije koje se bavi ovim temama dobro kotirane kod glasača koji očigledno žele da razgovaraju o budućnosti i onome šta čeka nas i generacije koje dolaze,\nAerozagađenje koje Užice rešava prelaskom kotlarnica na gas, planiranu gradnju Regionalnog postrojenja za prečišćavanje otpadnih voda u Požegi i deponija koja još uvek nije u potpunoj funkciji delom i zbog registrovanog klizišta, problemi su sa kojima se suočavaju predstavnici Užica, naveo je državni sekretar u Ministarstvu za zaštitu životne sredine Dragan Jeremić. Slična situacija je i u drugim lokalnim samoupravama, a kiše i poplave sa kojima se sve češće suočavamo pokazuju na delu nedostatak postrojenja za otpadne vode. Potrebno nam je više od 160 postrojenja, što je iskazano u novcu više od šest milijardi evra. Svesni smo da tu problematiku ne možemo rešiti bez pomoći EU, rekao je on.\nPredstavnici Delegacije EU u Srbiji i Vlade Republike Srbije obišli su i Ženski centar Užice, koji se bavi reciklažom tekstila i posluje kao socijalno preduzeće. Ovaj inovativni model obrade otpadnog tekstila kreiran je po principima cirkularne ekonomije, ali i uz socijalnu komponentu, zapošljavanjem žena iz osetljivih kategorija.\nOvo je zaista značajna, solidarna i društveno odgovorna priča i projekat koji je finasiran kroz sredstva Evropske unije i prekograničnih projekata, ocenila je ministarka Joksimović, najavljujući da će u četvrtak potpisati ugovor o novim pretpristupnim fondovima u vrednosti od 179 miliona evra.\nPodsećamo, Srbija je počela da prima međunardonu pomoć u većoj meri od 2001. godine, kako bi što efikasnije sprovodila sveobuhvatne društvene, političke i ekonomske reforme. Evropska unija je najveći donator u našoj zemlji, jer je u tom period kroz nekoliko različitih instrumeneta i fondova obezbedila više od tri milijarde evra bespovratnih sredstava namenjenih modernizaciji srpskog društva.\nSamo u oblasti zaštitu životne sredine Srbiji je u prethodne dve decenije donirano 400 miliona evra.


Magazin novosti/Prva · · Komentara: 0\nZa samo nedelju dana iz hrvatskih prodavnica izbačeni su: konzerve ribe, suhomesnati proizvodi i sladoledi, jer su u njima pronađeni pesticidi.\nIako je to bila rutinska kontrola, postoji verovatnoća da se to može dogoditi bilo kome, jer savremena poljoprivredna proizvodnja koristi zaštitu od korova, insekata i plesni. Zbog toga se postavlja pitanje koliko su pesticidi opasni po zdravlje ljudi?\nDr Vojislav Perišić kaže da 15 posto pesticida, uprkos obradi, ostaju na voću i povrću.\n"Govorimo o insekticidima kojima se prska voće i povrće, a koje unosimo u organizam. Pitanje je šta će naša jetra da uradi sa tim. Mi se ne možemo osloboditi onoga što se nalazi na povrću - fungicidi i pesticidi", kaže Perišić.\nKao primer, on navodi jabuku čija je "koža masna", a taj sloj predstavlja ustvari ksenobiotik, i savetuje da plod potopimo na 15 minuta u sodu bikarbonu ili sirće.\n"Ako je pesticid baza - sirće će ga rastvoriti, i vi ćete ga maći sa pranjem. Ako je kiselina, biće soda bikarbona. Najznačajniji broj pesticida je slaba kiselina pa se rastvara u sodi bikarboni, ona ga vezuje i skida ga. A može biti i sirće, npr. u slučaju zelene salate", objašnjava Perišić.\nKaže da je za pranje voća i povrća dovoljna jedna supena kašika na jedan litar vode, ali da ga takođe treba oljuštiti jer se ispod kore koncentrišu toksini. Takođe, savetuje i da se odstrani deo kod peteljke.\nUkoliko govorimo o grožđu koje se tretira fungicidima - hemikalijama koje uništavaju plesni, doktor kaže da to voće treba dobro prati čak pola sata.\nBez obzira na vrstu voća i povrća, ukoliko ga ne operemo dobro, kumulativno je veoma opasno to što pesticidi ostaju u našem organizmu.\nGovoreći o izjavama dr Nestorovića, koji tvrdi će ljudi koji jedu usoljenu hranu živeti duže, jer je "so zdrava, a holesterol ne postoji", Perišić kaže da to nije tačno.\n"Nezgodno je da komentarišem čoveka sa kojim sam radio 30 godina. Ali ovo nije istina. So je zdrava - gram, gram i po natrijum-hlorida dnevno, ali preko toga je mnogo, opterecuje nas kardiovaskularni sistem, vuče vodu".


Pregovori za čarter - letove sa Kinom - INFORMACIJA JE KAPITAL - Capital.ba\n31. maj. 2019. 07:30 Objavljeno u OSTALO\nBANJALUKA, Preduzeće “Aerodromi Republike Srpske” saopštilo je da vodi pregovore sa regionalnom kompanijom iz avio-saobraćaja za realizaciju čarter-letova za građane-turiste iz Kine.\nU saopštenju se navodi da će avioni saobraćati iz više kineskih gradova i dodaje da će zbog toga veliki broj kineskih državljana posjetiti BiH, Crnu Goru i Srbiju jer ove zemlje imaju aktivan bezvizni režim.\n“Javnost Republike Srpske biće blagovremeno obaviještena o realizaciji ovog, a i svih novih poslovnih projekata `Aerodroma Republike Srpske`, onog momenta kada se i konkretizuju”, ističu iz tog javnog preduzeća.\nU saopštenju se navodi da, povodom napisa u medijima, “Aerodromi Republike Srpske” demantuju “netačne, nepotpune i tendenciozne informacije koje se plasiraju u javnosti o uspostavljanju avio-linije na relaciji `Teheran-Banjaluka`”.\n“Napominjemo i molimo sve medije da ne prenose netačne, nepotpune i neblagovrene informacije, jer takvim prenošenjem informacija mogu ugroziti poslovanje Javnog preduzeća `Aerodromi Republike Srpske`”, istakli su iz Uprave tog preduzeća. Srna\nKljučne riječi: aerodrom banjaluka, carter letovi, kina\n“Ryanair” umjesto u Banjaluku sletio u Zadar\nSedam miliona KM za modernizaciju i proširenje aerodroma Banjaluka


Ulica Veselina Milikića od subote će biti otvorena za saobraćaj - PressLider.rs\n17. jula 2019. 17. jula 2019. Marina Trmčić\t0 Comments Radovi, saobraćaj, Ulica Veselina Milikića\nUlica Veselina Milikića biće u funkciji od subote, najavili su gradski čelnici.\n-Ostaće tu još nekih radova, postavljanje vertikalne signalizacije, parternog uređenja i sadnje za šta čekamo adekvatne vremenske uslove. Očekujemo da u četvrtak bude urađen BNS sloj asfalta, u petak završni sloj i obeležavanje horizontalne signalizacije, tako da ulica već u subotu bude u funkciji – rekao je Milan Bojović, pomočnik gradonačelnika.\nOn je najavio i da će nakon završetka Ulice Veselina Milikića biti postavljen automatizovani semafor kod pošte.\n-Verujem da će to dati dobar efekat. Ako se tako ispostavi, naredne godine ćemo takve semafore obezbediti na još nekim lokacijama u našem gradu – rekao je Bojović.\nJoš uvek nema preciznih podataka kada će početi sanacija vijadukta, ali svakako neće dok se ne završe radovi prve faze Ulice 10, a gradonačelnik Čačka Milun Todorović je rekao da se to očekuje do kraja jula.\n← „Kralj komedije“, Neša Bridžis, nastupao na Kraljevom trgu\nU toku su prijave za treću smenu škole plivanja koja počinje u petak →


Finalni radovi na spomeniku Stefanu Nemanji u centru Beograda. Zabeleženo 12. novembra 2020.\n„Ja ne mogu da znam zašto, to može da zna onaj ko je izvršio proglašenje te informacije tajnom i jedino on može i mora da da odgovor na koji način i zbog kojih razloga su ti podaci označeni stepenom tajnosti. Poverenik tim informacijama ne raspolaže“, rekao je za Radio Slobodna Evropa (RSE) Milan Marinović, Poverenik za informacije od javnog značaja i zaštitu podataka od ličnosti, nezavisnog tela u čijem je zaduženju, između ostalog, i da osigura transparentnost rada institucija.\nPrema pisanju medija u Srbiji, oznaku „poverljivo“ na podatke o troškovima izrade i postavljanja spomenika Stefanu Nemanji na Savskom trgu, stavila je Vlada Srbije.\nKako se navodi u tekstu objavljenom 25. novembra u dnevnom listu Danas, jedine zvanične informacije koje su se o ceni spomenika mogle saznati, došle su nakon zahteva koji je gradskim vlastima uputila grupa profesora Filozofskog fakulteta iz Beograda, a koja je od Grada nakon žalbe Povereniku uspela da dobije odgovor.\n„Iznos namenskog transfera Zaključkom Vlade RS od 18. jula 2018. godine, određen je za tajni podatak, sa stepenom tajnosti ‘Poverljivo’ i rokom čuvanja do 2023. godine”, navodi Danas kao deo odgovora Sekretarijata Grada.\nPostupak ugovaranja javne nabavke za izradu spomenika, tvrdi se dalje u odgovoru, sproveden je poštujući Zakon o javnim nabavkama, vodeći računa o podacima za koje je određen stepen tajnosti „poverljivo”.\nŠabić: Skrivanje cene spomenika je karikaturalno kršenje zakona\nSkrivanje cene jednog spomenika od građana koji su ga platili nema opravdanja, smatra pravnik i bivši Poverenik za informacije od javnog značaja, Rodoljub Šabić.\nOn je u razgovoru za RSE objasnio da su u ovom slučaju relevantna dva zakona. Jedan je Zakon o tajnosti podataka, koji podrazumeva da je neko procenio da bi objavljivanjem cene spomenika interesu Republike Srbije pretila ozbiljna šteta, a nakon toga doneo odluku o tajnosti.\nDrugi je, kako je objasnio, Zakon o budžetskom sistemu, koji se odnosi na trošenje javnih finansija, a koji kao jedan od principa deklariše transparentnost i naglašava da je obaveza svih organa koji raspolažu javnim sredstvima da te informacije čine dostupnim javnosti i da ih samo izuzetno mogu uskratiti iz tri razloga. Jedan je nacionalna bezbednost, drugi je odbrana zemlje, a treći su međunarodni odnosi.\n„Izgleda mi gotovo karikaturalno pokušaj da cenu spomenika ugurate u ijedan od ovih razloga. Tako da tu apsolutno nema nikakvog opravdanja da se te informacije proglase za tajnost. To je neodgovorno i smešno” rekao je Šabić.\nStefan Nemanja kao Žiča i Studenica\nSpomenik Stefanu Nemanji delo je ruskog skulptora i vajara Aleksandra Rukavišnjikova. Izgled spomenika odabran je na međunarodnom konkursu 2018. godine koji je raspisao Grad Beograd. Iako je prvobitno najavljivano da će biti visok 15 metara, ubrzo je „porastao“ na sadašnjih 23 metra.\nProces izbora idejnog rešenja ruskog umetnika Aleksandra Rukavišnjikova pratila je netransparentnost, a deo stručne javnosti u Srbiji osporavala je ovaj spomenik ne samo zbog veličine i idejnog rešenja, već upravo i zbog misterije oko njegove cene.\nDva dana nakon što je gradska vlast na svom sajtu proglasila spomenik zvanično svojim vlasništvom, televizija N1 je 27. decembra objavila da je došla do dokumenata sa carine u kojima je prikazano da je deset kamiona stiglo iz Rusije u Beograd krajem jula meseca, sa delovima spomenika koji je plaćen devet miliona evra, a koji su umesto radnika iz Srbije postavljali ruski radnici.\nKomentarišući ova saznanja N1, već sutradan se oglasio zamenik gradonačelnika Beograda Goran Vesić koji je rekao da će Vlada otkriti prave troškove kada se završe radovi na spomeniku.\n“Kada se završe svi radovi ne postoji razlog da se ne objavi cena. Kad pitate o ceni spomenika Stefanu Nemanji, to je isto kao kad pitate koliko su koštali (manastiri) Hilandar, Žiča ili Studenica - to se radi za narod i ostaje za naredne vekove”, rekao je Vesić gostujući na TV Prva.\nOvakva poređenja su prema mišljenju Rodoljuba Šabića, i više nego neprimerena.\n“Samo po sebi izjednačavati jedan nezavršeni spomenik sa viševekovnim spomenicima koji su deo srpske baštine, to ne sme da se dozvoli. Ne sme neki činovnik da uobražava da je feudalni ktitor koji je svojim parama zidao manastire pa ne mora nikom da polaže račun. Ovo je novac građana i za njega mora javno da se polaže račun”, rekao je Šabić.\nOn je izneo sumnju da se iza upornog skrivanja cene spomenika kriju kriminal i korupcija.\n„Ovo što se vidi iz carinskih dokumenata je cena materijala, cena spomenika u delovima, ali sad ostaje da se čuje koliki je recimo autorski honorar, koliki su troškovi konkursa, koliki su troškovi transporta, koliki su troškovi angažovanja ruske radne snage umesto srpske na montaži spomenika i tako dalje. Dakle zašto biste vi krili raspolaganje mojim novcem osim ako za to imate neki razlog koji nije legitiman”.\nGradske vlasti više su se puta oglašavale nenadležnim kada je u pitanju otkrivanje podataka o ceni spomenika Stefanu Nemanji.\n"Grad Beograd nije platio izradu spomenika, tako da ja nisam adresa za to, ja se bavim time da spomenik bude postavljen i da Trg bude urađen", rekao je zamenik gradonačelnika Goran Vesić 16. novembra za televiziju N1.\nMeđutim, nešto sasvim suprotno piše u zvaničnom odgovoru koji je dobila grupa profesora Filozofskog fakulteta od Sekretarijata za kulturu gradske uprave, kao raspisivača i naručioca konkursa izrade spomenika.\nŽeleći da saznaju iznos novca koji je iz budžeta Grada izdvojen za spomenik, preneo je Danas, oni su tek nakon žalbe Povereniku dobili obrazloženje da je Vlada izvršila namenski transfer novca gradskoj upravi grada Beograda, ali da grad “nema mogućnost da te informacije podeli sa javnošću”.\nIstorijski muzej u staroj Železničkoj stanici u Beogradu\nOvo, smatra aktuelni Poverenik za informacije od javnog značaja, jasno ukazuje da je odgovornost i na Gradu.\n“Ukoliko u odgovoru Grada, odnosno Sekretarijata stoji da su njima opredeljena sredstva i da su im sredstva upućena od strane Vlade, onda je logično da oni znaju koliki je iznos tih sredstava i da raspolažu tim podatkom, i samim tim ako raspolažu treba da ga daju shodno Zakonu o slobodnom pristupu i odluci Poverenika” rekao je za RSE Poverenik Milan Marinović.\nKako je objasnio, po Zakonu o slobodnom pristupu informacijama od javnog značaja, tražilac može tražiti informaciju od svakog organa za koji pretpostavlja da njom raspolaže, bez obzira što zna da nije nastala u njegovom radu i da nije izvorno njegova.\n“Ovo jeste konkretan slučaj ali nije usamljen. Često puta nam organi vlasti kažu da to nije informacija iz njihove nadležnosti, da nije nastala u njihovom radu. Međutim, poenta nije po zakonu da li je nastala u vašem radu, odnosno da li je to vaša informacija, poenta je da li vi njom raspolažete ili ne. Ako raspolaže ne može da uskrati samo zobg toga što to recimo nisu pare koji su oni opredelili, nego su to pare od Vlade distribuirane”, kaže Poverenik.\nKo po zakonu stavlja i skida oznaku 'poverljivo'\nPo članu 9. Zakona o tajnosti podataka, oznaku “poverljivo” na određenu informaciju može staviti predsednik Narodne Skupštine, predsednik republike, u nekim situacijama rukovodoci organa javne vlasti ili funkcioneri, a u slučaju spomenika Stefanu Nemanji predsednik Vlade, na predlog nadležnog ministra, odnosno rukovodioca organa javne vlasti.\nOznaka “poverljivo” određuje se radi sprečavanja nastanka štete po interese Republike Srbije i može da traje ukupno pet godina, što je u slučaju spomenika Stefanu Nemanji 2023. godina.\nMeđutim sagovornici RSE kažu da im nije jasno kakva to šteta po interese Srbije može nastati ako se građanima otkrije koliko se njihovog novca dalo za izradu jednog spomenika.\n“Ne mogu stvari ići tako da recimo ja stavim oznaku tajnosti, vi me pitate zašto je to tajna, a ja vam odgovaram zato što sam ja rekao da je to tajna, to nije logičan zakon. Dakle potrebno je da nam objasne koji je to interes ugrožen činjenicom da će poreski obveznici saznati ko je i zašto potrošio veliki iznos novca, ne vidim nijedan interes koji bi bio legitiman”, kaže Rodoljub Šabić.\nPoverenik Milan Marinović sa druge strane objašnjava da ukoliko Vlada odbije da dostavi određene podatke, institucija Poverenika tu ništa ne može da učini.\n„Mi da mislimo da tu informaciju ne treba dati, mi ne bi doneli odluku da se profesorima koji su podneli žalbu informacija učini dostupnim. Žalba je podneta protiv Sekretarijata za kulturu za koji mi jesmo nadležni, ali mi nismo nadležni za odluku Vlade. Ko traži informaciju od Vlade, ako ne dobije, ne može se žaliti Povereniku jer Vlada spada u krug šest najviših organa vlasti na čije odluke nema žalbe Povereniku nego može tužba Upravnom sudu”, kaže on.\nKako je objasnio, prema članu Zakonu o slobodnom pristupu informacijama od javnog značaja, u tih šest najviših organa vlasti spadaju odluke Vlade, Narodne Skupštine, Ustavnog suda, Vrhovnog kasacionog suda, Republičkog državnog tužilaštva i predsednika republike, i u slučajevima da se od ovih organa ne dobiju tražene informacije, može se pokrenuti tužba upravnog spora pred Upravnim sudom, i u tom slučaju tužba ima funkciju žalbe. Poverenik za njih nije nadležan.\nVlada međutim, prema Zakonu o tajnosti podataka ima obavezu da najmanje jednom u tri godine vrši procenu tajnosti za podatak označen stepenom "poverljivo", i Narodna skupština, predsednik republike i Vlada mogu sa pojedinih dokumenata opozvati oznaku tajnosti, bez obzira na stepen tajnosti, ako je to u javnom interesu ili zbog izvršavanja međunarodnih obaveza.\n“U ovom slučaju bi 2021. godine mogao da se podnese zahtev da se izvrši procena potrebe poverljivosti i onda ovlašćeno lice može da skine oznaku poverljivo ako utvrdi da više nema razloga za to” rekao je Poverenik za informacije od javnog značaja za RSE.\nRSE je upravi Grada Beograda kao i Vladi Srbije poslao pitanja zbog čega su informacije o ceni spomenika Stefanu Nemanji proglašene tajnim, ali do objavljivanja ovog teksta nismo dobili odgovore.\nNetransparentnost kao manir vlasti u Srbiji\nNetransparentno trošenje novca iz budžeta, delimično i potpuno sakrivanje informacija koliko se i na šta troši novac građana, postao je manir vlasti u Srbiji, smatra pravnik Rodoljub Šabić.\n“To je ružan manir i definitivno delegitimizuje vlast. Ne možete vi ni u jednoj relaciji, ni u običnom životu da disponirate tuđim novcem i da smatrate da niste u obavezi da polažete račun”, kaže on.\nNetransparetnost vlasti došla je do izražaja i tokom pandemije, kada je u celom svetu počela trka za nabavkom respiratora i medicinske opreme.\nTako je dan uoči proglašenja vanrednog stanja u Srbiji u martu predsednik Aleksandar Vučić na konferenciji za medije rekao da “opremu nabavlja kako zna i ume”.\n“Nemojte više da me pitate kako nabavljam respiratore. Evo, nabavio sam još 50 od jutros, a nigde vam ne piše nabavka. Šta vas briga kako. Snalazim se. Pa me gonite jednog dana što sam narodu nabavljao respiratore", naveo je tada Vučić.\nMesec dana kasnije, predsednica Vlade Ana Brnabić obećala je građanima Srbije da će podatke o respiratorima izneti javnosti nakon vanrednog stanja.\nKoliko je u narednim mesecima Srbija respiratora nabavila, koji su to respiratori i koliko su oni koštali građane Srbije, do danas se zvanično ne zna. RSE je od Ministarstva finansija i Uprave carina tražio podatke o nabavci respiratora, ali ih do danas nije dobio i nakon žalbe Povereniku i žalbe Upravnoj inspekciji Ministarstva državne uprave i lokalne samouprave.\nIsta situacija je i kada je u pitanju nabavka oružja od Rusije ili Kine. Svi detalji u vezi sa kupovinom oružja ili donacijama iz Ruske Federacije označeni su tajnim od strane Ministarstva odbrane, a Radio Slobodna Evropa je zbog odbijanja Ministarstva odbrane da dostavi tražene podatke u skladu sa Zakonom o slobodnom pristupu informacijama od javnog značaja uputio žalbu Povereniku.\nIsto tako nepoznata je i cena kineskih dronova koje je kupila Srbija, a koji su u julu 2020. prikazani na Vojnom aerodromu u Batajnici. Na pitanje novinarke RSE o ceni dronova, predsednik Srbije Aleksandar Vučić je naveo da se taj podatak drži u tajnosti.\nNATO i EU staze ruskog oružja za Srbiju\nTajnim su označeni i detalji zajedničkog projekta Ministarstva unutrašnjih poslova Srbije i kineske kompanije Huavej (Huawei) u okviru kojeg su u glavnom gradu Srbije postavljene sigurnosne kamere nove generacije za video nadzor.\nTakođe, izostanak transparentnosti je naročito kritikovan kada je u pitanju i državno pomognuti projekat „Beograd na vodi“, u okviru kojeg je podignut i sam spomenik Stefanu Nemanji, u kojem je Srbiji partner kompanija Eagle Hills iz Ujedinjenih Arapskih Emirata.\nTaj projekat je proglašen „projektom od nacionalnog značaja“.


Performanse - Sasvim Novi i30n\nSnaga mi je veoma važna.\nRođen na stazi - Žestoke performanse novog i30N se pokreću savremeno dizajniranim 2.0 - litarskim turbo motorom.\n2.0 T-GDi (250KS)\nSavremeno projektovan 2.0-litarski turbo motor sa direktnim ubrizgavanjem i četiri cilindra pruža brz odziv, dok je bogata kriva obrtnog momenta podržana funkcijom over boost, koja momentalno povećava obrtni momenat za 8%. i30N karakteriše pogon na prednjim točkovima i unapređeni ručni menjač sa jačim zupčanikom, prsten za sinhronizaciju ugljenika i čvrsto kvačilo. Ovi poboljšani unutrašnji delovi su proizvedeni da ispune sve zahteve N motora velike snage i visokih performansi. Kratko vreme prenosa brzina podržava brzu promenu, tako da uvek možete da uživate u vožnji.\n2.0 T-GDi (275KS)\nN Trakcija i kontrola stabilnosti.\nRazvijene u okviru sopstvene kompanije, N Trakcija i kontrola stabilnosti su poput dobrog kopilota, pomažu vam kada je potrebno, u suprotnom miruju, nikad ne ometaju zabavnu vožnju, čak vas teraju da vozite brže. Za maksimalni trkački osećaj možete ih potpuno isključiti ako to želite.\nCarving diferencijal za N krivine\nVisoke performanse u mogućnostima skretanja za maksimalno zabavnu vožnju. i30N, šmeker u krivinama, unapređen je Carving Diferencijalom za N krivine (Elektronski Ograničen Diferencijal). Hyundai ga je posebno dizajnirao i projektovao, kako bi obezbedio jedinstveni osećaj lakog prolaska čak i kroz najzahtevnije krivine. Ovaj diferncijal zadržava maksimalnu zabavu i stabilnost tokom kočenja, kako kod ulaska i tako i kod izlaska iz krivina. Dozvoljava pogonskim točkovima da se okreću različitim brzinama, primenjujući različit obrtni momenat na njima, čime smanjuje proklizavanje i osigurava brzo i precizno skretanje.\nAktivan varijabilni izduvni sistem\nPojačajte zvuk. Varijabilni Izduvni ventil vam pruža mogućnost izbora različitih nivoa izduvnog zvuka - od relativno uvežbanog u Normal modu, preko angažovanijeg u Sport modu, do pucketavog režanja “nakon sagorevanja” u N modu sa dodatim eksplozijama goriva, kao kod trkačkih automobila pri brzim promenama u više stepene prenosa.\nUživajte sa osmehom na svakom kilometru. Pritiskom na dugme, sistem kontrole N Grin vam pruža mogućnost izbora između 5 različitih\nmodova vožnje, koji će se složiti sa vašim raspoloženjem: Eco, Normal, Sport, N i N Custom. Različiti modovi menjaju karakter automobila, prilagođavajući parametre motora, amortizera, Kontrole Elektronske Stabilnosti (ESC), N Carving Sistem, zvuk motora, upravljanje i funkciju Rev matching.\nSistem kontrole lansiranja vam pruža maksimalnu trakciju za najbolje moguće lansiranje. Kontroliše vozilo kako bi se smanjila rotacija točkova bez trakcije ili proklizavanje pri žestokom ubrzanju od samog starta, pomažući vam da lansirate svoj auto kao pravi reli vozač.\nPritisnite dugme na upravljaču da biste uživali u najbržem, najnežnijem pomeranju u niži stepen prenosa, bilo da ste na kružnoj stazi ili na zahtevnom planinskom putu. Rev matching sinhronizuje brzinu motora prema brzini ulaznog vratila za sledeći stepen prenosa tokom procesa prebacivanja brzina, smanjući trošenje i povećavajući izdržljivost.


U Senatu SAD odbijeni predlozi za finansiranje ratova - Page\nFebruary 24, 2020, 04:31:41 pm\nPALUBA > Vesti > Ostale vesti (Moderator: Nenad) > Topic: U Senatu SAD odbijeni predlozi za finansiranje ratova\nAuthor Topic: U Senatu SAD odbijeni predlozi za finansiranje ratova (Read 1273 times)\nU Senatu SAD odbijeni predlozi za finansiranje ratova\n« on: November 16, 2007, 11:57:29 pm »\n16.11.2007. :: Beta :: Vesti\nU Senatu SAD odbijen je danas predlog demokrata da se sredstva za finansiranje ratnih operacija u Iraku i Avganistanu odobre uz uslov da se počne s povlačenjem trupa, kao i predlog republikanca da se sredstva odobre bez uslovljavanja.\nDemokratama je falilo sedam glasova za izglasavanje predloga, dok je nešto ranije danas predlogu republikanca falilo 15 glasova.\nLider senatske većine, demokrata Hari Rid, rekao je da je jedini način da trupe dobiju novac da se u Kongresu usvoje ograničenja koja su predložile demokrate.\nRepublikaci su odgovorili da su demokrate neodgovorne.\n"Potrebno je da dobijemo sredstva za trupe i potrebo je da to uradimo odmah", poručio je vođa republikanaca u Senatu Mič Mekonel.\nRid i predsedavajuća Predstavničkog doma Nensi Pelozi, takođe iz redova demokrata, rekli su ove nedelje da ako Kongres ne može da usvoji predlog o finansiranju ratnih operacija koji bi bio povezan s uslovom o povlačenju, onda uopšte neće ove godine uputiti zakonski predlog predsedniku Džordžu Bušu.\nOni su najavili da će se ponovo o predlogu zakona za finansiranje ratnih operacija raspravljati u januaru čime bi se zaoštrio sukob Bušove adminstracije i Kongresa, gde u oba doma većinu imaju demokrate.\nMinistar odbrane Robert Gejts juče je, međutim, kazao da ako Kongres u narednih nekoliko dana ne usvoji predlog finansiranja trupa, da će doneti uredbu o smanjenju broja zaposlenih u ministarstvu odbrane početkom sledeće godine. On je u obraćanju članovima Kongresa u sredu rekao da nema dovoljno novca i prostora da se preusmere sredstva kako bi se na odgovarajći način pokrili troškovi operacija u Iraku i Avganistanu.\nOvo prepucavanje u Senatu SAD-a nije ništa drugo nego rana faza kampanja predstojećih predsedničkih izbora 2008. godine. Iz dela sledećih vesti koje su malo bajate se možemo uveriti da su samo predstojeći predsednički izbori posredi, spoljna politika će ostati jako slična (ako ne i potpuno ista) ma ko da postane predsednik SAD-a.\nRe: U Senatu SAD odbijeni predlozi za finansiranje ratova\n« Reply #1 on: November 17, 2007, 12:12:29 am »\n09.02.2007. :: VOA :: Vesti\nPolitički analitičari veruju da će Irak dominirati predsedničkom kampanjom. koja počinje januara sledeće godine, stranačkim skupovima na primarnim izborima u Ajovi i Nju Hempširu. Irak će verovatno uticati na ishod izbora 2008. godine kao što je to bio slučaj na kongresnim izborima u novembru kada su demokrate preuzele kontrolu nad oba doma Kongresa. Ispitivanja javnog mnjenja u Ajovi i Nju Hempširu ukazuju da se demokratski birači snažno protive ratu u Iraku. Medjutim, iste ankete ukazuju da većina republikanskih birača u obe države još uvek veruje da je u ovaj rat vredelo ući.\n« Last Edit: August 05, 2010, 10:05:42 pm by Бродски мали, Reason: Uklonjen nepostojeci link » Logged


Ideja o izgradnji lifta kojim bi putovali do svemira stara je gotovo 60 godina. Ruski inženjer Juri Arcutanov izrekao je 1959. godine neverovatnu ideju o izgradnji svemirskog lifta. Ideja koja je tada mogla da bude inspiracija za snimanje naučno-fantastičnog filma, u budućnosti može da postane stvarnost. Princip izgradnje nije komplikovan – od ekvatora do orbite bio bi razvučen kabl, na čijem kraju bi se nalazio satelit koji bi imao ulogu kontratega. Kabl bi stajao uspravno uz pomoć centrifugalne sile, koja bi omogućila da vozilo preko kabla otputuje do svemirske stanice, prenose elektronski mediji. Nasa i svemirske agencije Japana i Kine godinama rade na razvoju tehnologije svemirskog lifta. Cilj im je da do 2050. godine ostvare svoju ideju, čija bi realizacija koštala oko 90\n22.01.2020 u 12:04\nUvođenje u vojnu evidenciju mladića rođenih 2002.\nRazmatra se više opcija u vezi zabrane rada nedeljom


Park Hyatt Hamburg : hoteli blizu, fotografije, adresa, Немачка plan, blizu, rezervacija\nPark Hyatt Hamburg (Немачка)\nAdresa: Bugenhagenstraße 8, Hamburg\nNa 8 minuta hodom udaljenosti od centra, ovaj hotel u ulici Kirchenallee 56 sa pozicijom severoistok za grad Hamburg, idealan je za otkrivanje svih lepota grada, bez obzira da li ostajete samo nekolikNastavako dana ili planirate duži boravak.Stil ovog hotela kategorije tri zvezdice je Povoljan za grad Hamburg. U njemu ćete naći razne usluge, a posebno Room Service, Recepcija otvorena 24 sata, Ekspres prijava/odjava gostiju, Televizija. Ima brzu internet konekciju.Ukoliko želite da idete na aerodrom, Hamburg je udaljen 9 kilomet(a)ra od hotela, odnosno oko 18 minuta kolima.Ovaj hotel pruža i posebne pogodnosti, kao što je na primer: pogodno za osobe u invalidskim kolicima.Ostali putnici su ovom hotelu dali ocenu 6 od 10.Uživajte u pogodnostima koje ovaj hotel pruža, kao što je na primer bazen. Pripada hotelskom lancu SM.Korisne informacije:U ovom hotelu biće Vam na raspolaganju parking uz naplatu.Sakrijte\nCentro Hamburg by Centro Basic ima 22 soba/e/u, čiji se široki spektar kreće od soba tipa total do soba tipa Room, a najniža cena je 2 535 dinar - Srbija . Pozicija ovog hotela je severoistok za grad NastavakHamburg, a nalazi se u ulici Kirchenallee 53, na samo 8 minuta hodom od centra grada.U hotelu Centro Hamburg by Centro Basic pronaći ćete sve usluge, a posebno: Restoran, Room Service, Bar, Besplatan parking, Televizija. Kategorija mu je tri zvezdice, a stil Povoljan.Pripada hotelskom lancu Centro Hotels Hamburg.Aerodrom Hamburg se nalazi na oko 18 minuta kolima od hotela (9 kilomet(a)ra ).Korisne informacije:U ovom hotelu biće Vam na raspolaganju besplatan parking.Sakrijte


Lokalni protesti pokretači promena\nProtest „Dajem crveni karton“ u Novom Sadu, ilustrativna fotografija\nU Novom Sadu skoro svake nedelje se održava neki protest ili građanska akcija. Učesnici se okupljaju uglavnom zbog ekonomskih poteškoća ili nepravde u zajednici. Neki od ovih skupova ponavljaju se svake nedelje. Uprkos činjenici, na koju ukazuju i istraživanja Centra za slobodne izbore i demokratiju, da je srpsko društvo apatično, ove novosadske akcije uspeju da pokrenu grupu ljudi.\nOtpuštanja, partijsko zapošljavanje, nezavršena infrastruktura – samo su neke od tema novosadskih protesta koji se organizuju nedeljno u ovom gradu. Jedan od ovakvih skupova je i sindikalna akcija „Dajem crveni karton“. Protest je prvi put organizovan krajem marta povodom otpuštanja devetnaest radnika Javnog komunalnog preduzeća „Informatika“, a do danas svake srede su se okupili radnici na glavnom trgu grada. Kako oni kažu, radne knjižice su im vraćene zbog toga što nisu pristali na ucene rukovodstva. Pištaljke i crveni kartoni, kao i table sa porukama političarima su deo opreme, objašnjava predsednik sindikata u ovom preduzeću Zoran Antešević.\n“Naš slogan je da dajemo crveni karton rukovodstvu, a uz crvene kartone i pištaljke, građani su ovo prepoznali kao nešto novo i zato nas i podržavaju iako je, priznajem, teško animirati ljude da nedeljno dolaze na ovaj skup”.\nOn veruje da će njihova akcija doneti rezultate i da će otpušteni radnici biti vraćeni na posao, posebno, kako kaže, nakon što su im se pridružili i radnici Komunalnog preduzeća „Stan“, kojima kasne plate. Antešević dodaje da iako skup nije masovan, svake nedelje uspeju da realizuju ovo sindikalno okupljanje.\nJoš jedan protest se održava svake nedelje poslepodne u centru glavnog grada Vojvodine, ali u znatno tišem ambijentu. Akcija „Dva minuta tišine“ svake nedelje traži rešenje na probleme zajednice, objašnjava organizator skupa Vladimir Jovanović.\n“Ja sam zadovoljan, jer moramo da znamo da je Novi Sad uvek bio malo inertan, pa treba vremena da ljudi prepoznaju značaj ovakvih skupova. Mi ne želimo da ih galamom oteramo, već da ih tišinom privučemo. Na našim skupovima tražimo rešenja, i nadamo se da će država konačno reagovati”, naglašava Jovanović.\nDesetak Novosađana tako, nedeljom u tri se pojavljuje u centru i držeći poruku u rukama pokušava da apeluje na javnost da reaguje na nepravdu. Ali, da li je dovoljan i manji broj građana za promene?\nAsistentkinja Filozofskog fakulteta i nekadašnja članica Otpora Jelena Kleut smatra da male akcije su izuzetno bitne za zajednicu.\n„Ovakve akcije su uvek dobre. Podeliću sa vama jedno moje iskustvo: mi u Novom Sadu na akcijama Otpora uvek smo imali mali broj ljudi, pa sam mislila da nikad ništa nećemo postići. Ono što je bitno da shvatimo da je veliki korak između ovakvih okupljanja i kažnjavanja neodgovornih na izborima. Ovakve akcije su podrška građanima da preuzmu odgovornost i da deluju“, smatra ona.\nDirektor Vojvođanskog građanskog centra, Željko Stanetić dodaje da je najmanje bitan broj okupljenih. Znatno je bitnije to da se probudi građanska solidarnost. Na naše pitanje gde se uči ova vrsta solidarnosti, kaže:\n„Nažalost ovakva solidarnost se uči od ljudi u našem okruženju. U našoj zajednici zato bilo bi dobro da škole preuzmu inicijativu i da motivišu mlade da budu solidarniji. Videli smo za vreme poplava da je ta solidarnost izašla na videlo, ali isto tako moramo naučiti da građanska solidarnost je potrebna i onda kada su manji problemi u pitanju“, kaže Stanetić.


Srbija stagnira u evropskim integracijama - Institut za evropske poslove Institut za evropske poslove\nSrbija stagnira u evropskim integracijama\n·31. маја 2019. ·Saopštenja, Vesti\nDeset godina od predaje zahteva za članstvo u EU i pet godina od početka pregovora Srbija se i dalje suočava sa istim problemima: dijalog Beograda i Prištine, politička stabilnost, korupcija, sudstvo, organizovani kriminal, ljudska prava i sloboda medija\nZa pet godina pregovora o članstvu, a 10 godina od predaje zahteva za članstvo u EU, Srbija nije otvorila ni polovinu pregovaračkih poglavlja, nema napretka ili je sprovođenje reformi označeno kao nedovoljno u svih 16 otvorenih poglavlja od kojih je privremeno zatvorila dva. Ukoliko vlada Srbije značajno ne ubrza refome, 2025. godina će ostati tužan san.\nPoglavlja u kojima nema napretka u reformama su 3, 5, i 8. Ovo ukazuje na nepostojanje reformi koje se odnose na prava osnivanja preduzeća i slobode pružanja usluga, javne nabavke i konkurenciju.\nTo u praksi znači da u Srbiji ima vrlo malo konkurencije, efikasnosti i transparentnosti u javnim nabavkama; nema nezavisnosti Komisije za kontrolu državne pomoći i država nastavlja da nekontrolisano daje novac različitim preduzećima što narušava konkurenciju.\nPoglavlja u kojima postoji ograničen napredak su 1, 13, 15, 27, 23. Nema značajnog napretka u slobodnom kretanju robe, reformi ribarstva, energetike, životne sredine i pravosuđu i osnovnim pravima.\nU praksi izazovi koji još nisu rešeni su harmonizacija sa EU propisima i uklanjanje barijera trgovini; usklađivanje propisa po pitanju kontrole i borbe protiv ilegalnog, neprijavljenog i neregulisanog ribolova; manjak konkurencije na energetskom tržištu sa povećanjem pristupa trećim licima; visok nivo zagađenosti vazduha u određenim gradovima i nedovoljna implementacija Pariskog sporazuma.\nPoglavlja 23 i 24 su posebno osetljiva i u njima se vidi vrlo mali napredak. Za poglavlje 23 neophodno je sveobuhvatno osnaživanje nezavisnog sudstva, dosledno primenjivanje zakona i akcionog plana za borbu protiv korupcije, značajno unaprediti slobodu izražavanja i slobodu medija. Poslednjim izveštajem je konstatovano da su preporuke sudstvu samo delimično usvojene, a politički uticaj na sistem izbora sudija ostaje zabrinjavajuć. Dodatno, Evropska komisija je izrazila ozbiljnu zabrinutost zbog stanja medija u Srbiji. Poglavlje 24 sugeriše da nema vidljive i dosledne borbe protiv visokih slučajeva korupcije, organizovanog kriminala i pranja novca. Poslednji izveštaj navodi da je korupcija i dalje zastupljena u mnogim oblastima, dok u borbi protiv organizovanog kriminala nema nikakvih napretka u ispunjavaju preporuka iz prethodnog izveštaja. Takođe, iako pozitivne promene postoje u migracionoj politici, zakoni i pravila se ne primenjuju dosledno.\nPoglavlja 25. i 26. otvorena su i privremeno zatvorena istog dana iako u njima Srbija nije pokazala značajan napredak. Razlog njihovog privremenog zatvaranja nikako nije činjenica da su nauka, obrazovanje i kultura u Srbiji na zavidnom nivou, već zbog činjenice da Evropska unija nema veće nadležnosti u tim poljima, a pregovori se svode na uključivanje Srbije u naučne, kulturne i obrazovne tokove Unije.\nJedno poglavlje koje nije sastavni deo izveštaja Evropske komisije je poglavlje 35 koje se formalno zove Ostala pitanja, a zapravo predstavlja normalizaciju odnosa Beograda i Prištine. Ipak, ova tema je obrađena ne drugom mestu i Evropska komisija poziva Srbiju da napravi značajne napore, posebno u međunaordnoim odnosima, kako bi obezbedila okruženje koje jasno vodi ka postizanju pravno obavezujućeg sporazuma sa Kosovom, koje opisuju hitnim i od najveće važnosti. Ovo poglavlje je posebno važno, uključujući i poglavlja 23 i 24, zbog činjenice da ima suspenzivni karakter. Ukoliko ne postoji pozitivno ocenjen napredak u ovim poglavljima Evropska unija može suspendovati ili usporiti napredak evropskih integracija Srbije. Činjenica da su svi rokovi probijeni za promenu Ustava Srbije koji bi trebalo da obezbedi nezavisnost sudstva teško da se poglavlje 23 može oceniti kao pozitivno. Isto se može reći za borbu protiv organizovanog kriminala i korupcije u poglavlju 24. Što se poglavlja 35 tiče jasno je da je neophodan pravno obavezujući sporazum između Beograda i Prištine kako bi se ovo poglavlje moglo privremeno zatvoriti.\nČlanstvo u Evropskoj uniji i evropska budućnost Srbije nalazili su se u ekspozeima svih predsednika vlade Srbije od 2008. godine. U ekspozeu Mirka Cvetkovića prvi i ključni deo programa vlade je „opredeljenje za evropsku budućnost Srbije“. Premijer Ivica Dačić u ekspozeu iz 2012. smatra da je ispunjavanje uslova za prijem Srbije u Evropsku uniju „delanje za opšti civilizacijski napredak naše zemlje“. Prva od deset tačaka programa vlade Aleksandra Vučića je bila članstvo Srbije u Evropskoj uniji. U avgustu 2016. u svom ekspozeu tadašnji premijer navodi: „Cilj bi trebalo da bude zatvaranje svih pregovaračkih poglavlja do kraja mandata Vlade, 2019. godine.“ Na kraju, ponovo, kao prva tačka programa Vlade premijerke Ane Brnabić je nastavak puta ka Evropskoj uniji koji je predstavljen kao glavni strateški cilj. Premijerka Brnabić nam je na Vidovdan 2017. poručila: „Važno je da svi razumemo da članstvu u EU težimo zarad naše zajedničke budućnosti, zarad generacija koje dolaze, reformišući društvo u bolje, pravednije, dostupnije, bogatije, koristeći najbolje evropske modele i prakse na tom putu.“\nZabrinjava činjenica da pored jasnog ključnog i najvažnijeg cilja, prethodne četiri vlade u prethodnih 10 godina nisu mogle da načine ključne reforme koje bi značajno uticale na standard građana, njihove slobode i prava, pravnu sigurnost i zdravo društvo bez korupcije i kriminala. To potvrđuje i činjenica da Srbija nije otvorila ni prva četiri, ključna poglavlja evropskih sloboda: sloboda kretanja robe, ljudi, usluga i kapitala.\nIz ovoga vidimo da postoji diskrepanca u deklarativnim stavovima svih vlada od 2008. godine i sprovođenja reformi koje pre svega traže građani, a onda i EU. To može biti samo iz dva razloga: da političkoj eliti ne odgovara moderno, otvoreno, odgovorno i uređeno društvo ili da prosto vladajuće elite nemaju dovoljno ljudskih resursa da reforme sprovedu do kraja.\nPobeda i borba za slobodu Srbije i Evrope nije pitanje veličine teritorije, već kako građani žive i koje su njihove vrednosti.\nIstraživanje Instituta za evropske poslove o stavovima građana Srbije o Evropskoj uniji pogledajte na linku ovde.


Piše: Prof. drNenad Dikić 30 novembra, 2021 30 novembra, 2021\nVežbanje je najbolji način da svako od nas utiče na cirkulaciju, uključujući i cirkulaciju u polnim organima\nŽene koje su bile najaktivnije prijavile su najmanje seksualnih disfunkcija\nAmerički koledž za sportsku medicinu i Centar za kontrolu i prevenciju bolesti preporučuju najmanje 150 minuta aerobne aktivnosti umerenog intenziteta ili 75 minuta intenzivne aerobne aktivnosti tokom nedelje. Iako je to samo dva i po sata tokom 7 dana, ne više od 10 odsto populacije u Srbiji uspeva da to i sprovede. I zato mi se opet čini važno da podsetim na značaj vežbanja, citirajući poslednji rad koji sam pročitao, a koji se odnosi na seksualnu funkciju kod fizički aktivnih osoba:\nVežbanje, samopoštovanje, dobar san\nStudija je vredna jer je sprovedena na 3906 muškaraca i 2264 žene (prosečnih godina kod muškaraca 41–45, a kod žena 31–35). Pokazala je da je viši nivo kardiovaskularnih vežbi kod fizički aktivnih odraslih osoba obrnuto proporcionalan sa erektilnom disfunkcijom kod muškaraca i pojavom seksualne disfunkcije kod žena. Studija je pokazala da je samo 4.400 koraka dnevno kod žena povezano sa manje problema u seksu. Žene koje su bile najaktivnije prijavile su najmanje seksualnih disfunkcija.\nNa vama je da izaberete da li ćete se opredeliti za zdrav način života i vežbanje i tako se izboriti sa procesom starenja ili prebaciti sva očekivanja na nove metode i tehnologije\nDr Bendžamin Brejer, glavni istraživač, rekao je da su fizički aktivne žene imale najmanje poteškoća sa uzbuđenjem i najmanje problema sa orgazmom, ali je naglasio i da studija ima ograničenja, zbog činjenice da su žene same ocenjivale probleme koje su imale, te da nije u potpunosti moguće povezati uzroke i posledice, jer ima toliko stvari koje takođe mogu da utiču na seksualno zadovoljstvo, kao što su samopoštovanje, dobar san i kvalitet veze.\nAli, ova studija je potvrdila da je uzbuđenje veće što je protok krvi bolji. Činjenica iz udžbenika je još jednom potvrđena, ali opet se stiče utisak da malo ljudi za to mari, jer treba da se vežba. Očigledno da su uticaj marketinga, društvenih mreža i objektivni problemi povezani sa činjenicom da vežbanje zahteva vreme, da nije lako i da je pre svega delotvorno kada je redovno, otvorili prostor raznim alternativnim metodama.\nOrgazam i kardiovaskularno zdravlje\nDakle, ova istraživačka studija odnosi se na većinu ljudi koji manje vežbaju i imaju određene seksualne disfunkcionalnosti. Želim posebno da naglasim da vežbanje poboljšava seksualno uzbuđenje kod žena i erektilnu disfunkciju kod muškaraca, da bi ljudi počeli više da vežbaju.\nČinjenica je da su ljudi različito reagovali kada im je rečeno da im je potrebno dobro kardiovaskularno zdravlje da bi doživeli orgazam i da bi bili uzbuđeni\nIdeja istraživača da stave naglasak na seksualnu (dis)funkciju je i zbog toga što lamentiranja nad činjenicom da je vežbanje najbolje protiv mnogih faktora rizika (hipertenzija, gojaznost, visok holesterol i šećer) i da produžava život, nisu urodila rezultatima koji su se očekivali. Činjenica je da su ljudi različito reagovali kada im je rečeno da im je potrebno dobro kardiovaskularno zdravlje da bi doživeli orgazam i da bi bili uzbuđeni.\nTako da je na vama da izaberete da li ćete se opredeliti za zdrav način života i vežbanje i tako se izboriti sa procesom starenja ili prebaciti sva očekivanja na nove metode i tehnologije koje, iako nemaju nedvosmislene rezultate, bar od vas ne očekuju da budete fizički aktivni, a to je, izgleda, tako teško.\nŽivotni stil Vežbe wellness Vagina fizička aktivnost


Aeroflot - R-TOURS\nAeroflot je nacionalna i najveća aviokompanija Rusije. Ujedno, Aeroflot je i jedna od najstarijih avio kompanija na celom svetu. Nastao je 09. februara 1923. godine kao avio kompanija „Dobrolet“ –nacionalna avio kompanija Sovjetskog Saveza.\nNakon raspada SSSR-a, Aeroflot se raspao na više od 300 manjih regionalnih kompanija koje su postale nacionalne kompanije novonastalih država ili su pak privatizovane. Najveći deo raspadnute avio kompanije je zadržao ime i brend te poneo naziv Aeroflot RIA (Russian International Airlines) i saobraćao je uglavnom na međunarodnim linijama iz Moskve. Aeroflot RIA je 1994. godine restruktuiran u akcionarsko društvo gde je polovinu akcija zadržala vlada Rusije a polovina je podeljena zaposlenima koji su nadalje mogli da trguju istima te je tako došlo i do izvesnog ukrupnjavanja tj. smanjenja broja akcionara.\n2000. godine avio kompanija je ponovo promenila ime u Aeroflot – Ruske Avionlinije (Российские авиалинии, a u internacionalnoj verziji imena Aeroflot pridodata je karakteristična odrednica – Russian Airlines). Iste godine Aeroflot menja poslovnu politiku i strategiju i okreće se domaćim linijama koje je do tada uglavnom prepuštala drugim avio kompanijama.\n2006. godine Aeroflot je postao punopravni član Sky Team-a i tako postao prva ruska avio kompanija koja je pristupila nekoj svetskoj alijansi.\nOsim „sovjetskog“ imena, ova avio kompanija zadržala je i logotip iz tog perioda tako da su srp i ćekić sa krilima ostali simbol Aeroflota do današnjih dana. Naime, u cilju potpune promene imidža rukovodstvo kompanije je angažovalo jednu uglednu Londonsku marketinšku agenciju da uradi taj posao. Konačni stav „ostrvskih“ marketinških stručnjaka vio je gotovo šokantan: ostaviti strai logotip uprkos nedvosmislenoj asocijaciji na komunizam! Rečeno je i učinjeno ali su ostali elementi vizuelnog identiteta kompanije potpuno promenjeni i zamenjeni izuzetno lepim i modernim rešenjem.\nAeroflot danas leti sa stotinak aviona na 80 destinacija u 50 zemalja sveta i prevozi oko 7 miliona putnika godišnje. U rekorderskoj 1976. godini kada je slovio za najveću avio kompaniju na svetu, Aeroflot je prevezao 100 miliona putnika i oborio sve svetske rekorde koji nisu prevaziđeni ni do dana današnjeg. Ovom rekordu samo se „donekle“ priblišio najveći avioprevoznik današnjice, American Airlines, sa 80 miliona prevezenih putnika godišnje.\nDanas Aeroflot leti u sve delove sveta osim u Južnu Ameriku Australiju ali ima brojne letove ka „egzotičnim“ Bliskoistočnim i Karipskim destinacijama. Putnici iz Srbije često koriste letove Aeroflota za putovanja ka Kini i Tajlandu dok se u Evropi sa Aeroflotom najlakše može stići do Sankt Peterburga, Minska i brojnih ruskih gradova.\nUkoliko sa Aeroflotom želite put Amerike, na raspolaganju su Vam destinacije kao što su: Njujork, Vašington, Los Anđeles u SAD i Havana (Kuba) i Punta Kana (Dominikanska Republika).\nGlavna baza flote nalazi se na moskovskom aerodromu Šeremetjevo (Sheremetyevo) gde je za Aeroflot kao najveću i nacionalnu avio kompaniju izgrađen poseban savremeni terminlal (T3).\nFlota Aeroflota je jedna od najmodernijih i najbrže rastućih flota u svetu ali i jedna od najmešovitijih obzirom da poseduje avioneruske odnosno sovjetske proizvodnje (Tupoljev, Iljušin, Antonov…) koji polako gube „bitku“ sa zapadnoevropskim Airbus-ovim modelima (Airbus A320 (A319/A320/A321) kada je u pitanju tzv. kratkolinijski i srednjelinijski avio saobraćaj Naravno i američki Boeing je našao svoje mesto u Aeroflotovoj floti i to uglavnom širokotrupni Boeing 767 u dugolinijskom saobraćaju.\nAvio karte za Moskvu, Sankt Peterburg i sve ostale destinacije na kojima leti Aeroflot možete da kupite u našoj agenciji.\nNapominjemo da naša agencija ima i specijalnu mogućnost prodaje avio karata za sve unutrašnje letove u okviru Ruske Federacije.


Početak/Društvo/Merači aerozagađenja na poklon građanima na istoku i jugoistoku Srbije\nIzborite se za bolji vazduh uz pomoć „Klimerka“\nInternet društvo Srbije raspisalo je otvoreni poziv za dodelu uređaja za merenje kvaliteta vazduha koji je ova organizacija sama razvila s namerom da pruži jasniju sliku o aerozagađenju u celoj zemlji. Akcija se sprovodi u okviru projekta “Bolji vazduh građanima”, pobedničke inicijative u prvoj fazi društveno odgovornog programa “Svet kakav želiš”.\nPravo da se prijave za besplatan uređaj imaju građani iz devet okruga na istoku i jugoistoku Srbije u kojima nema dovoljno mernih stanica – Podunavskog, Braničevskog, Borskog, Zaječarskog, Topličkog, Nišavskog, Pirotskog, Jablaničkog i Pčinjskog.\nPraktičan aparat nazvan „Klimerko“ meri PM1, PM2,5 i PM 10 čestice u vazduhu, kao i vlažnost vazduha, pritisak i temperaturu. Mora se držati na terasi ili u dvorištu, povezan na Wi-Fi mrežu kako bi parametri zagađenja bili vidljivi na internet platformi. Podaci koje uređaj prikuplja ažuriraju se na svakih 15 minuta na otvorenoj platformi www.klimerko.org . Na ovoj internet adresi svi građani Srbije mogu videti podatke o kvalitetu vazduha sa svih lokaliteta na kojima je uređaj do sada instaliran. Nedavno sprovedena uporedna analiza sa zvaničnim podacima Agencije za zaštitu životne sredine (SEPA) pokazala je velika poklapanja sa merenjima Klimerka, čime se taj uređaj potvrdio kao precizan, pouzdan i tačan.\nDa bi učestvovali u projektu i instalirali svoj uređaj, građani treba da popune upitnik koji mogu naći i na stranici Internet društva Srbije. Konkurs je otvoren do 1. oktobra 2021. godine, a prvih 40 stanovnika koji ispunjavaju sve uslove i dobiju merače biće u obavezi da ih postave do kraja oktobra 2021.\n“Sredstva koja smo dobili od kompanije A1 Srbija pomoći će da Klimerko stigne u delove istočne i jugoistočne Srbije gde nema dovoljno državnih mernih stanica. Nadamo da će nam rezultati sa novoinstaliranih uređaja upotpuniti sliku o kvalitetu vazduha u našoj zemlji i unaprediti sistem merenja u celoj zemlji,“ kaže Željka Milošević, iz Internet društva Srbije.\nOva organizacija je u prvoj fazi programa „Svet kakav želiš“ podelila ukupan iznos od 10 miliona dinara sa Fondacijom Petlja (projekat Budi data driven) i Centrom za mame (SOS telefon psihološke podrške majkama). Dobila je najviše novca, 5 miliona dinara, na osnovu glasova građana, koji su glasajući za čistiji vazduh pokazali da im je ekologiija visoko na listi prioriteta. Loš kvalitet vazduha predstavlja jedan od većih problema – prema procenama SZO u Srbiji 6.600 ljudi godišnje izgubi život usled respiratornih komplikacija zbog aerozagađenja.\nTrenutno je u toku druga faza programa „Svet kakav želiš“, u okviru koje će se mentorska i finansijska podrška pružiti inicijativama usmerenim na razvoj dece.\naerozagađenje klimerko mereč zagađenja vazduha\n1. novembra 2021. u 00:04\nSamo da kazem da ovo niko nije dobio ko se prijavio…


Neočekivano mali profit banaka u 2011.\n29/04/2012 | 09:45\nGeneralni sekretar Udruženja banaka Srbije Veroljub Dugalić izjavio je da je celokupan bankarski sistem Srbije u 2011. ostvario neočekivano “tanak” rezultat sa svega 12 miliona evra profita, u odnosu na 240 miliona evra samo godinu dana ranije.\nOd 33 domaće banke, od kojih 22 u većinskom stranom vlasništvu, čak 12 banaka je iskazalo gubitakod 377 miliona evra, a dobit je bila 389 miliona. Razlika je minorna, kaže Dugalić u intervjuu “Politici” i razloge tome vidi najpre u gubicima Agrobanke i Razvojne banke Vojvodine, potom u visokim rezervacijama za loše zajmove.\n“Ukupno 19 odsto kredita je gotovo nenaplativo. U privredi je bezmalo svaki četvrti zajam u docnji duže od 90 dana”, kaže Dugalić objašnjavajući da je sve to teret kapitala ili tekućih prihoda čime se kruni ukupan rezultat bankarskog sistema.\nOn je ipak mišljenja da je “zdravlje” našeg bankarskog sistema mnogo bolje nego što to pokauje lanjski rezultat i napominje da su samo NIS, “Telekom” i EPS napravili bolji rezultat od bankarskog sistema koji je, po oceni Dugalića, najuređeniji deo srpskog ekonomskog sistema. On napominje da su naše banke “superlikvidne”, imaju para više nego što je to zakononskim minimum predviđeno, ali je problem u privredi.\n“Iza kojih to projekata banke mogu da stanu, a da budu sigurne da će im novac biti plaćen i na vreme vraćen” , zapitao je on, napominjući da je industrijska proizvodnja u Srbiji danas manja nego 1995. godine, u jeku sankcija.\nZapitan da prokomentariše ideju o razvojnoj banci koja bi privredi ponudila mnogo jeftiniji novac na duže staze, generalni sekretar UBS je rekao da ta institucija kako je zamišljena ne ispunjava nijedan uslov da bude banka. On je zapitao kako će takva banka sa najavljenim početnim kapitalom od 400 miliona evra moći da “završava posao” privrede kada je ukupna kreditna zaduženost pravnih lica u ovom trenutku veća od 28 milijardi evra.\nPostignut dogovor između paora i Vlade Srbije\nMoguće oduzimanje licence JP NOS


setva – AGRO VESTI by agronews.rs\nPosts tagged "setva"\nCena motiviše ratare da i dalje uzgajaju šećernu repu\nŠećerna repa je jedina ratarska kultura gde je već ponuđena nova cena za 2018. godinu od 36 evro centi po kilogramu plus PDV, što je za jedan evro veći iznos nego sad. To je više nego što su ratari očekivali i motivisaće ih da i dalje uzgajaju ovu kulturu\nManje repe, više soje\nKukuruz, soja, suncokret i šećerna repa ratarske su kulture koje su ovog proleća posejali somborski poljoprivrednici. Najviše je posejanog kukuruza koji svakog proleća zauzme između 38.000 i 41.000 hektara. Zanimljivo je da su za poslednjih desetak godina površine pod šećernom repom prepolovljene, a pod sojom skoro udvostručene. Sombor i područje Zapadnobačkog okruga povoljni su za […]\nVeć hronično, našoj zemlji nedostaje dovoljno budžetskih sredstava za finansiranje potreba poljoprivrednog sektora. Danas, kada su savremena poljoprivreda i proizvodnja hrane sektor skupe tehnologije, zasnovan na najsavremenijim naučnim i tehnološkim dostignućima, ovaj nedostatak sredstava je još očigledniji. Nije to nova situacija za Srbiju, niti je ona prisutna samo u našoj zemlji, jer se sa njom […]\nBez subvencija, sirotinjska setva\nUdruženje “Pančevački ratari” iz Dolova zatražilo je da se što pre isplate subvencije za biljnu proizvodnju, predloživši usvajanje rebalansa budžeta kako bi se izmirio zakonski dug države prema poljoprivrednicima.


O nama - Upoznajte našu kompaniju, našu misiju.\nPrvi zubi, Oralna higijena\nUpoznajte kompaniju i našu misiju.\nOsnovali smo našu kompaniju kako bismo olakšali život našim kupcima sa izuzetno kvalitetnim proizvodima za zdravstvenu zaštitu. Međutim, stručnost i aktivno prisustvo na tržištu sami po sebi nisu dovoljni da bi se postigao naš cilj. Od nas se zahteva mnogo više. Potrebno je razumeti stvarne potrebe i potrebe naših pacijenata sa zdravstvenim problemima. Upravo iz tog razloga, konstantan razvoj i traženje inovativnih rešenja su stvari koje nas razlikuju od drugih. Nije dovoljno samo voleti, čovek se mora voleti na pametan način.\nNaša kompanija u početku plasirala se na tržištu proizvoda za negu beba i ponosni smo na rezultate koje smo postigli do sada, na našu internacionalnu ekspanziju, i činjenicu da smo danas prisutni u šest zemalja Centralne Evrope. Znanje koje smo stekli do sada koristimo i u drugim oblastima zdravstva, tako da ono što smo naučili od beba možemo da prenesemo i na odrasle.\nVisokokvalitetni zdravstveni proizvodi\nEfikasna nega za blistavu, zdravu kožu\nPametna rešenja za majke i bebe od prvog dana\n„Voli pametno” – možda je to najbolji način da sumiramo u šta naša kompanija veruje. Moguće je voleti na više različitih načina, ali i otkriti prave potrebe a dati ono što se zaista traži, najveće je dostignuće koje čovek može da postigne. Mi u CEUMED-u stalno radimo na tome i trudimo se da doprinesemo životu bez problema sa izvanrednim kvalitetom proizvoda.


TotalCar.rs » Povećano interesovanje kupaca na sajmu tokom vikenda\nPovećano interesovanje kupaca na sajmu tokom vikenda\nbeograd, Foto, novo, sajam, Srbija\n0 komentara 4627 pregleda\nVikend na sajmu automobila doneo je veću posetu i zaintresovanost kupaca, kažu u Srpskoj asocijaciji uvoznika vozila i delova.\n“Vikend je opravdao očekivanja uvoznika automobila, jer je poseta Beogradskom sajmu konačno dobra, posle iznenađujuće malog broja posetilaca prvog dana sajma”, izjavio je predsednik Srpske asocijacije uvoznika vozila i delova, Miloš Petrović.\nOn je rekao da je intresovanje za kupovinu u subotu i nedelju “prilično”, dodajući da, “koliko će poslova od toga biti realizovano, zavisi od procene finansijskih mogućnosti kupaca”.\n“Na licu mesta su banke, lizing kompanije i osiguravajuća društva, tako da banka u roku od sat vremena može da donese odluku o odobravanju kredita, ali kupci ipak vole da se posle toga još malo preračunavaju”, naveo je Petrović.\nOn je objasnio da kupci sada nabavljaju automobile uglavnom tako, što prodaju polovni, ili menjaju stari za novi, pa dodaju ušteđevinu i na ostatak uzmu kredit, dodajući da se uvek najviše prodaju vozila koja koštaju do 10.000 evra i koja čine od 60 do 70 odsto ukupne prodaje.\nKada je u pitanju prodaja skupih automobila koji imaju cenu oko 100.000 evra, reč je uglavnom o rezervisanim i naručenim vozilima u 85 odsto slučajeva, po koje kupci dođu na sajam, a samo u 15 odsto slučjeva, kupci se za takva vozila odlučuju na licu mesta.\nPetrović kaže da uvoznici imaju za cilj da što veći broj vozila prodaju, a to su uglavnom ona sa pristupačnijom cenom, jer smatraju da za njih postoji tržište u Srbiji, što su i želeli da dokažu sa organizacijom ovog sajma.\nU nedelju je interesovanje za Ikarbusov autobus, koji je napravljen u saradnji sa Mercedesom, pokazala jedna privatna firma, izjavio je Tanjugu tehnički direktor Ikarbusa Petar Baltić.\nPrema njegvim rečima za novi model autobusa veliko interesovanje su do sada pokazala četiri domaća prevoznika, ali postoji zainteresovanost i komapanija iz okruženja, pre svega Hrvatske.\nZašto je Lamborghini bolji od Ferrarija?\nŠkoda: novi 4×4 pogon\nVW znao za Dizelgejt mesec dana pre investitora\nVW Polo SUV stiže iduće godine kao T-Cross\nTesla i SolarCity napajaju energijom celo ostrvo\nUber može i bez čoveka za volanom: Voziće nas roboti


ROMA COMPANY POKLONILA 40 KLIMA UREĐAJA\n10 meseci 2 nedelja pre\t#1552 od Zarko\nZarko je napravio novu temu: ROMA COMPANY POKLONILA 40 KLIMA UREĐAJA\nRoma Company, koja ove godine obeležava četvrt veka postojanja, poklonila je po 20 klima uređaja Predškolskoj ustanovi „Radosno detinjstvo“ u Novom Sadu i Predškolskoj ustanovi „Olga Jovičić Rita“ u Kraljevu, sa željom da popravi uslove u kojima svakodnevno borave deca i omogući im prijatniji boravak u toplim letnjim danima.\n„Kompanije koje ulažu u opremanje novosadskih vrtića na najbolji mogući način pokazuju društvenu odgovornost i ovakve poteze i inicijative ćemo uvek pozdraviti. Grad Novi Sad je u 2017. godini izdvojio 160 miliona dinara za dogradnju, rekonstrukciju i opremanje vrtića. Mnogi od tih objekata su stari po nekoliko decenija i naš zadatak je da svaki vrtić bude potpuno bezbedan, da higijena u njima bude na najvišem nivou, kao i da mališani imaju najbolje moguće uslove za boravak“, izjavio je Ljiljana Koković, pomoćnica gradonačelnika Novog Sada.\n„Donacija Roma Company od 20 klima uređaja u mnogome će poboljšati uslove u kojima naša deca borave gotovo celog dana. Mislim da se radi o jakom dobrom primeru društveno odgovornog ponašanja firme, koja nije iskoristila novac da napravi neku grandioznu proslavu, već je odlučila da 25 godina proslavi tako što će uveseliti decu u Kraljevu, ali uraditi i druge projekte u Beogradu, Novom Sadu i Nišu“, izjavio je dr Predrag Terzić, gradonačelnik Kraljeva.\n„Opredeljenje kompanije je da ulažemo u lokalnu zajednicu u kojoj poslujemo i da kroz svoje poslovanje pomognemo tamo gde je to neophodno. Roma Company, obeležava 25 godina postojanja kompanije, pod sloganom „Ko kreči, kuću leči“ u okviru kojeg smo do sada u Beogradu, Novom Sadu i Kraljevu donirali 1.800.000 dinara, a u narednom periodu doniraćemo u Nišu, Danilovgradu i Prijepolju“, izjavio je Nemanja Romandić, direktor Roma Company.\nRoma Company, povodom obeležavanja 25 godina postojanja kompanije, realizuje projekat „Ko kreči, kuću leči“ u okviru kojeg je do sada po 600.000 dinara izdvojeno je za renoviranje dela Kliničko-bolničkog centra Zemun-Beograd, za nabavku i ugradnju klima uređaja za Predškolsku ustanovu „Olga Jovičić Rita“ u Kraljevu, kao i za nabavku i ugradnju klima uređaja za Predškolsku ustanovu „Radosno detinjstvo“ u Novom Sadu.


Rat sankcijama: Moskva uzvraća udarac, američki zvaničnici na crnoj listi Rusije – Nadlanu.com\nRat sankcijama: Moskva uzvraća udarac, američki zvaničnici na crnoj listi Rusije\nObjavljeno 20. mar 2014. / 17:26:30\nKako je saopštilo Ministarstvo, reč je o recipročnom odgovoru na američke sankcije protiv ruskih zvaničnika, a na spisku onih koji će biti obuhvaćeni sankcija su i pomoćnici predsednika SAD Danijel Pfajfer i Bendžamin Rods i zamenik pomoćnika predsednika SAD za nacionalnu bezbednost Kerolin Etkinson, kao i predsednik Predstavničkog doma američkog Kongresa Džon Bejner.\nNa crnoj listi su i senatori Meri Landrije, Džon Mekejn i Danijel Kouts.\nU saopštenju Ministarstva se navodi da SAD ne žele da priznaju očigledno – da su stanovnici Krima demokratskim putem i potpunosti u skladu sa medjunarodnim pravom i Poveljom UN izglasali prisajedinjenje Rusiji.\n“Ne treba da bude bilo kakvih sumnji: na svaki neprijateljski napad SAD, Moskva će imati adekvatan odgovor”, poručuju iz Ministarstva spoljnih poslova Rusije.\nOdluka Moskve usledila je nekoliko minuta pošto je američki predsednik Barak Obama izjavio da SAD uvode nove sankcije Rusiji.\nObama je prethodno, pre dva dana, potpisao ukaz o uvodjenju sankcija visokim ruskim zvaničnicima, medju kojiima su predsednica gornjeg doma parlamenta\nValentina Matvijenko, vicepremijer Dmitrij Rogozin, savetnik ruskog predsednika Sergej Glazjev, pomoćnik predsednika Vladislav Surkov, poslanici Dume Elena Mizulina i Leonid Slucki, senator Andrej Klišas.\nPored toga, Vašington je uveo sankcije predsednicima krimske skupštine i vlade Sergeju Aksjonovu i Vladimiru Konstantinovu, smenjenom ukrajiskom predsedniku Viktoru Janukoviču i lideru pokreta Ukrajinski izbor Viktoru Medvedčuku.


Naslovna Bač Bač: Tri projekta za socijalno ugrožene\nBAČ: Opština Bač konkurisaće sa tri projekta iz oblasti socijalne zaštite za novac iz projekta „Inicijativa za socijalnu dimenziju evropskih integracija”.\nNaime, Ministarstvo za rad, zapošljavanje, boračka i socijalna pitanja uspostavilo je saradnju sa nemačkom humanitarnom organizacijom ASB radi unapređenje sistema socijalne zaštite i poboljšanje kvaliteta pružanja socijalnih usluga. Zadatak svake opštine, po pozivu tog ministarstva, je da izloži po tri projekta pojedinačne vrednosti do 50.000 evra sa relevantnim temama, dok će ministarstvo napraviti izbor 15 socijalno devastiranih opština iz ruralnih sredina.\nNikola Banjac iz Kancelarije za lokalni ekonomski razvoj Bača kaže da su ideje o tome na koji način bi se mogle unaprediti usluge u oblasti socijalne zaštite ugroženih s područja opštine već poslali ministarstvu i da sada čekaju odgovor. Naveli su, kaže Banjac, da to bude otvaranje dnevnog boravka za decu s posebnim potrebama, zatim nastavak rada vešernice i pomoć socijalno ugroženim višečlanim familijama u čuvanju dece, pomoći deci u učenju …\n– Namera nam je da se ponovo otvori dnevni boravak za decu s posebnim potrebama, koji je postojao sve do nedavno – naveo je Banjac pojasnivši da su taj boravak vodile NVO, ali pošto nemaju licencu više ne mogu time da se bave, pa je tako dnevni boravak zatvoren.\nPo njegovim rečima nastavak rada vešernice koja sada pere i pegla veš za 110 socijalno ugorženih, ogledao bi se u tome da vešernicu koriste i oni koji mogu da plate tu uslugu.\n– Lokalna samouprava je za vešernicu dobila novac iz projekta EU „Pomoć u kući” koji se završava u decembru, pa smo planirali da novac obezbedimo za dalji rad kod nemačke humanitarne organizacije ASB, na taj način što smo proširili da usluge vešernice budu i komercijalne.\nKao treći projekat s kojim bi se unapredila socijalna zaštita porodica ugroženih u materijalnom smislu na području Opštine Bač, Banjac smatra da bi to trebalo da bude pomoć višečlanim familijama u čuvanju dece, pomoći u učenju i slično.\n– Sada čekamo odgovor od ministarstva, pa ukoliko prihvate koncepte tri predloga onda ćemo ih još razraditi – naveo je Nikola Banjac.\nKancelarija za lokalni ekonomski razvoj Bač\nPrethodni tekstKarikaturista Đurđe Teodorović\nSledeći tekstOtac uzgajao marihuanu u Bačkom Petrovcu, sinovi u Beču


Insajder | INSAJDER OTKRIVA: Zbog čega SDA strahuje od koalicije s SNSD-om i HDZ-om?\nINSAJDER OTKRIVA: Zbog čega SDA strahuje od koalicije s SNSD-om i HDZ-om?\nFormiranje novog Savjeta ministara i dalje je neizvjesno zbog straha u vrhu SDA da će ta stranka biti izbačena iz vlasti nedugo nakon izbora kompletnog ministarskog saziva, saznaje Insajder.\nOdlično obaviješteni izvori našeg portala tvrde da bi upravo zbog navedenih sumnji u rukovodstvu najveće bošnjačke partije konstituisanje nove vlasti na nivou BiH moglo da bude odgođeno na neodređeno vrijeme.\n- Iako će kandidat SNSD-a za predsjedavajućeg Savjeta ministara Zoran Tegetija sutra u Predstavničkom domu parlamenta BiH gotovo sigurno dobiti potvrdu imenovanja, izbor kompletnog Savjeta ministara i dalje je potpuno neizvjestan. Naime, u SDA strahuju da bi njihovi koalicioni patneri iz SNSD-a i HDZ-a odmah nakon formiranja vlasti mogli da ih "otpile", jer i bez podrške poslanika SDA u Predstavničkom domu postoji komotna većina za podršku Savjetu ministara - kažu naši sagovornici.\nOni, između ostalog, podsjećaju na žestoke sukobe koji postoje između SDA i SNSD-a o brojnim važnim temama, poput daljeg približavanja BiH NATO, ulozi OHR-a i međunarodne zajednice u unutrašnjim političkim pitanjima, proslavi Dana Republike Srpske, potrebi (ne)mijenjanja dejtonskog uređenja BiH...\nIzvori Insajdera ističu da ništa bolje odnose SDA nema ni sa HDZ-om, s kojim već godinama "lomi koplja" oko izmjena Izbornog zakona.\n- SNSD sa svojih šest poslanika u Predstavničkom domu, plus tri poslanika iz Srpskog kluba, zajedno sa pet poslanika HDZ-a, tri iz kluba SBB-PDA, četiri poslanika Demokratske fronte te poslanicima iz A-SDA i Nezavisnog bloka, imaju sasvim dovoljnu ruku da SDA izbace iz vlasti kad kod to požele. Budući da djeluje nerealno da bi DF Željka Komšića pristao da bude u koaliciji s HDZ-om bez SDA, moguća je zamjena DF-a sa SDP-om i Našom strankom. Još prije nekoliko mjeseci postojale su spekulacije da Milorad Dodik i Dragan Čović prave kombinaciju za formiranje vlasti bez SDA, tako da su strahovi u vrhu najveće bošnjačke partije više nego opravdani - tvrde naši sagovornici.\nHDZ BiH Parlamentarna skupština BiH Savjet ministara BiH SDA SNSD


Lončar: Za vakcinaciju zainteresovano dve trećine studenata - Društvo - Dnevni list Danas\nPočetna » Društvo » Lončar: Za vakcinaciju zainteresovano dve trećine studenata\nZa vakcinaciju protiv korona virusa zainteresovano je dve trećine studenata, izjavio je danas ministar zdravlja Zlatibor Lončar i ocenio da treba nastaviti razgovore sa onima koji se kolebaju.\n1Piše: FoNet 17. aprila 2021. 13.13\nOn je rekao da se još ne razmišljanja o isključivanju bolnica iz kovid sistema, jer je njihova popunjenost 80 odsto, iako se „malo lakše diše“.\nAko se pridržavamo mera, sprovedemo vakcinacinu u dovoljnom broju i dovoljno brzo, bili bismo u situaciji od određene bolnice izađu iz kovid sistema, pre svega one koje se bave hitmin stanjima non kovid pacijenata, dodao je on.\nLončar je rekao da je najslabiji odziv za vakcinu u Srbiji u Tutinu – samo 4,5 odsto, a da je udeo zaraženih u broju testiranih među najvećim u Srbiji.\nSlab odziv je i u Trgovištu, Merošini, Novom Pazaru, dodao je Lončar i napomenuo da se u petak vakcinisao predstavnik Islamske zajednice, a nada se da će to u mesecu Ramazana doprineti da se ljudi motivišu za vakcinaciju.\nKada je reč o proizvodnji vakcine protiv korona virusa u Torlaku, Lončar je naglasio da su uzorci na kontroli u Rusiji i da se nada da će institut biti u prilici da uskoro počne proitvodnju Sputnjik V za sebe i regionu.\nKorona virus, vakcinacija, Zlatibor LončarBeograd\n17. aprila 2021. u 16.28\nKakve ti veze imas sa studentima zemljace ?


Zabranjene posete pacijentima na odeljenjima Opšte bolnice u Paraćinu - Kanal M | Radio Televizija Paraćin\nZabranjene posete pacijentima na odeljenjima Opšte bolnice u Paraćinu\nPosete ležećim pacijentima na odeljenjima Opšte bolnice u Paraćinu, zabranjene su od 27. januara. Ova odluka doneta je na osnovu preporuke Centra za kontrolu i prevenciju bolesti Zavoda za javno zdravlje “Ćuprija – Pomoravlje” u Ćupriji, koji je proteklih dana zabeležio porast broja obolelih od respiratornih infekcija sličnih gripu, ali i jedan potvrđeni slučaj gripa kod pacijentkinje iz Jagodine. Prema rečima direktora Opšte bolnice u Paraćinu, doktora Saše Bacića, ove mere predostrožnosti odnosno zabrana posete pacijentima su uobičajene, naročito u toku sezone gripa i repsiratornih infekcija.\nNa grudnom i dečijem odeljenju paraćinske bolnice poslednjih desetak dana povećan je broj pacijenata sa visokom telesnom temperaturom i respiratornim infekcijama.\nKako bi se sprečilo širenje respiratornih infekcija kod ležećih pacijenata na odeljenjima bolnice, usvojena je preporuka Zavoda za javno zdravlje “Ćuprija – Pomoravlje” u Ćupriji da se poseta ovim pacijentima zabrani.\nZa vreme trajanja zabrane posete sve informacije u vezi sa zdravstvenim stanjem svojih rođaka i prijatelja, zainteresovani mogu dobiti telefonskim putem.\nPreporuka epidemiologa u vezi sa virusom gripa jeste da se građani pridržavaju dobro poznatih mera prevencije, poput redovne higijene ruku, provetravanja prostorija, zdrave ishrane bogate vitaminima i proteinima, povećanog uzimanja tečnosti, izbegavanja velikih skupova. Ukoliko dođe do infekcije, oboleli treba da se jave svom izabranom lekaru ako visoka temperatura, kašalj i bolovi u zglobovima i mišićima traju više od tri dana.\nTags: #bolesnik, #bolnica, #doktor, #karantin, #poseta, #postelja, #virus, #zabrana\nPrevious PostVirus gripa i prevencija\nNext PostNajveći broj obolelih od respiratornih infekcija među decom


Sušenjem i preradom bilja do ekonomskog osnaživanja – Onasnazivanje\nU okviru projekta “ONAsnaživanje“, Fonda B92 održana je dvodnevna radionica na kojoj je devet žena iz Sombora, Riđice i Stanišića imalo priliku unaprediti svoje veštine u vezi sa sušenjem voća i povrća, te lekovitog bilja.\nCilj radionice, održane 8. i 9. oktobra u Stanišiću, bio je upoznavanje sa principima sakupljanja, čuvanja i sušenja biljaka, kao i sa alternativnim načinima gajenja voća, povrća i pečuraka. Prvog dana učesnice su imale priliku da steknu dodatna znanja o prerađivačkim kapacitetima različitih vrsta voća i povrća, te da se upoznaju sa procesom proizvodnje sirćeta, marmelade i najkvalitetnijeg voćnog vina.\nPraktičan rad bio je predviđen za drugi dan radionice, a polaznice su ga iskoristile kako bi proizvele čeri paradajz u ulju i namaz od nekoliko vrsta paprika. Istog dana, učesnicama je prezentovana zakonska regulativa i standardi koji se odnose na ambalažu i deklarisanje proizvoda.\nObuka je organizovana u okviru projekta Fonda B92 „ONAsnaživanje“, a u saradnji sa Udruženjem žena „Udahni život“. Ovo je jedan od treninga u okviru projekta, a namenjen je ekonomski ugroženim, i ženama koje su pretrpele nasilje.


Kontrola korisnika socijalnih stanova - BGnekretnine blog\nKontrola korisnika socijalnih stanova\nGradsko veće, Sekretarijat za socijalnu zaštitu, socijalni stanovi\nNovosti, Socijalni stanovi 029 Nov 2014\nU organizaciji Sekretarijata za socijalnu zaštitu i člana Gradskog veća Steve Tatalovića, održan je sastanak sa korisnicima socijalnih stanova iz naselja Kamendin u Zemun Polju.\nStanovnici su izneli primedbe na kvalitet i uslove života u ovom naselju, a kao razlog su naveli neadekvatno ponašanje jednog broja korisnika socijalnih stanova, koji se ne staraju na domaćinski način o imovini i ne poštuju kućni red u zgradama i naselju.\nSastanku su prisustvovali i Vladimir Kostić, član Veća opštine Zemun, Jasmina Ivanović, gradska sekretarka za socijalnu zaštitu, direktor Gradskog centra za socijalni rad Vladimir Ilić, kao i predstavnici Ministarstva unutrašnjih poslova i predsednik Nacionalnog saveta Roma Vitomir Mihajlović.\nNa sastanku je postignut dogovor da Sekretarijat za socijalnu zaštitu u saradnji sa ostalim gradskim sekretarijatima u narednom periodu, a najdalje do mesec dana, preduzme sve potrebne korake, kako bi se rešili problemi koje su ovi stanovnici naveli.\nGradski organi će intenzivnije izlaziti na teren i kontrolisati način korišćenja objekata i uslove života.\nDogovoreno je da će se nastaviti s praćenjem pohađanja nastave i da će stanare socijalnih stanova redovno obilaziti predstavnici doma zdravlja, a po potrebi će se uključivati i Gradski zavod za javno zdravlje.


Završni radovi u KCS, Vučić: Izgledaće kao spejs šatl\nIzvor: RTS, 03.Avg.2021, 11:42\nKlinički centar Srbije, gde su u toku završni radovi na rekonstrukciji i izgradnji najveće zdravstvene ustanove u zemlji, danas je obišao predsednik Aleksandar Vučić. Naveo je da je u prvu fazu radova u KCS uloženo 69 miliona evra, u drugu još 43 miliona, ukupno sto dvanaest miliona evra.\nNovi, rekonstrusani Klinički centar Srbije biće jedan od najvećih i najmodernijih kliničkih centara u Evropi, poručio je predsednik Aleksandar Vučić nakon >> Pročitaj celu vest na sajtu RTS << obilaska, i istakao da će prva faza radova na rekonstrukciji i izgradnji, koja je u toku, biti završena do 1. decembra.\n"Izgledaće kao spejs šatl za Srbiju i srpske prilike za neki mesec", konstatovao je Vučić.\n"Ponosan sam na ono što sam video danas u KCS. Ovo su neverovatne promene, ovo je novi Klinički centar. Presrećan sam, za ovo živite, radite borite se, za ovo ulažete ogromnu energiju, nalazite novac, da bi ljudi živeli bolje, da možemo da lečimo starije, decu, da svi imaju najbolju moguću negu i zaštitu", rekao je Vučić novinarima.\nOn je naveo i da je samo u prvu fazu radova u KCS uloženo 69 miliona evra, u drugu još 43 miliona, što je ukupno 112 miliona evra, što je ogroman novac koji je, kako je rekao, država izdvojila samo za KCS.\nOn je ukazao i da završetak novog KCS i preseljenje pojedinih službi i klinika tu, oslobađa neke bolničke kapacitete.\nObnavlja se i KC Vojvodine, izdvojeno 28 miliona evra Vučić je podsetio da se obnavlja i KC Vojvodina u Novom Sadu za šta je izdvojeno 28 miliona evra, te da se čeka EIB kako bi se završila priprema za izgradnju KC Kragujevac, što će koštati 35 miliona evra, uz mnogo bolnica i domova zdravlja koji se svuda rade.\nRadovi teku po planu Upitao je nadležne i radnike, koji su ga dočekali aplauzom, da li će završiti do decembra, kako je planirano, i od njih dobili uveravanje da će radovi do tada biti završeni, prema planu.\nUpitao ih je i da li im se plate isplaćuju redovno, jer je to, kaže, najvažnije, na šta su radnici odgovorili potvrdno.\nU izgradnji je i nova garaža, koja će imati 625 mesta, a Vučić je konstatovao da nikad nije dovoljno, i da bi bilo potrebno bar još hiljadu mesta.\nPredsedniku su izvođači predstavili plan budućeg Kliničkog centra i raspored odeljenja, klinika i službi.\nVučića je zanimalo i šta će biti sa prostorom Urgentnog centra, čije bi službe trebalo da budu prebačene u novu zgradu, a ministar zdravlja Zlatibor Lončar je rekao da će u taj prostor moći onda da se presele neke klinike, poput "Svetog Save" ili ortopedije...\nU nove, završene prostore u Fazi jedan će se useliti službe koje se trenutno nalaze u Urgentnom centru, postojeća Poliklinika, kao i Služba urgentne medicine u Urgentnom centru sa pet operacionih sala, službom za angiografiju i dva kabineta za endoskopiju.\nTakođe, tu će biti i poluintenzivna nega sa 594 kreveta, intenzivna nega sa 231 krevetom, ambulantna poliklinika i dnevna bolnica, 21 operaciona sala, kao i jedna hibridna sala.\nUseliće se i kompletno Odeljenje za dijagnostiku i Odeljenje nuklearne medicine, proširene laboratorije i doktorske ordinacije.\nFaza jedan imaće 825 bolesničkih kreveta. Građevinska dozvola za rekonstrukciju i izgradnju KCS dobijena je 2016. godine za prvu i drugu fazu izgradnje.\nPredsednik Vučič u poseti izgradnji novog Kliničkog centra..U Kliničkom centru Srbije u toku su završni radovi na rekonstrukciji i izgradnji najveće zdravstvene ustanove u zemlji, a danas ih je obišao i predsednik Aleksandar Vučić...- Ovo se mnogo promenilo od kada sam poslednji put bio ovde,...


Osmani: Prihvatanje moratorijuma u Vašingtonskom sporazumu, jedna od najvećih grešaka – Radio Gora\nOsmani: Prihvatanje moratorijuma u Vašingtonskom sporazumu, jedna od najvećih grešaka\nFoto: Johns Hopkins Twitter\nKosovska predsjednica Vjosa Osmani ocijenila je da je to što je bivši premijer Avdulah Hoti prihvatio da Kosovo ne lobira određeni period za priznanja i članstva u međunarodnim organizacijama bila jedna od najvećih grešaka bilo kog kosovskog lidera vezano za Srbiju, prenosi Kljan Kosovo.\nOsmani je ovo istakla tokom diskusije o budućnosti Kosova u okviru Škole međunarodnih naprednih studija “Džon Hopkins”.\n„Stvar sa kojom imamo problem u Vašingtonskom sporazumu, ali koja je već istekla i više nije problem, je takozvani moratorijum na spoljnu politiku Kosova, jer se u suštini zahtjevalo da Kosovo ne lobira za međunarodno priznanje i članstva u organizacijama”, rekla je Osmani.\nOna je navela da je Kosovo implementiralo većinu ostalih tačaka sporazuma potpisanog 4. septembra 2020. godine, ali da je ova tačka bila veoma problematična za Kosovo.\n„To je bila jedna od najvećih grešaka koju je bilo koji kosovski premijer ili lider ikada napravio u bilo kom procesu povezanim sa Srbijom, donekle izjednačavajući napore i borbu da se steknu priznanja države čije je proglašenje nezavisnosti bilo u skladu sa međunarodnim pravom prema ocijeni Međunarodnog suda pravde sa onim što je Srbija nezakonito radila koristeći nelegalna sredstva u procesu povlačenja priznanja. To je bila jedna od velikih grešaka jer se time učinilo da politika Kosova zavisi od toga šta Srbija kaže“, zaključila je Osmani.


Dokumenta CIA: Amerikanci špijunirali Iran pomoću vidovnjaka - Sputnjik Srbija\n16:26 12.02.2017 Preuzmite kraći link\nAko još uvek niste nabavili svoj šeširić od alu-folije, ne časite ni časa — CIA se i zvanično bavi paranormalnim aktivnostima. Prema dokumentima sa kojih je nedavno skinuta oznaka tajnosti, CIA je koristila tim vidovnjaka da prikupi informacije o operacijama bez fizičkog prisustva.\nPrema informacijama iz dokumenata, program je ustanovljen 1975. godine. U njemu je postojalo stotine kandidata koji su ili tvrdili da poseduju vidovnjačke moći ili su bili odlučni u tome da do njih dođu. Od nekoliko stotina kandidata, samo 6 je odabrano da bude deo daljih operacija.\nTokom nekoliko godina, program sa kodnim imenom „Roštiljski plamen“ više se bavio istraživanjem i prikupljanjem teorija u vezi sa paranormalnim aktivnostima. Međutim, sreća im se okrenula 1979. godine, kada je „Roštiljski plamen“ pozvan da pomogne u potrazi za nestalim avionom američke Mornarice.\nOperacija je završena uspešno i vidovnjaci su bili u stanju da otkriju lokaciju aviona sa greškom od oko 15 milja. Džimi Karter, tadašnji predsednik SAD, nagovestio je postojanje ovog programa u intervjuu koji je dao 12 godina nakon incidenta:\n„Poslali smo avion da ide u Centralnu Afričku Republiku — avion sa dva motora, mali avion. I nismo mogli da ga nađemo“, rekao je on, i pored satelitskih fotografija. „Zbog toga je direktor CIA došao i rekao mi da je kontaktirao ženu iz Kalifornije koja tvrdi da ima natprirodne sposobnosti. Ona je ušla u trans i napisala geografsku širinu i dužinu, mi smo poslali satelit na te koordinate — i tamo smo našli avion“.\nMeđutim, operacije koje su usledile nisu imale takvih rezultata. Jedan od najvećih neuspeha bila je talačka kriza u američkoj ambasadi u Iranu iste godine. Prema dokumentima, telepatama iznova i iznova nije uspevalo da dođu do tačnih informacija — od samog početka konflikta do momenta kada su taoci razdvojeni i raštrkani svuda po zemlji. Lokacije koje su oni davali nekada su od tačnih lokacija bile udaljene stotinama milja.\nTaoci u američkoj ambasadi u Teheranu tokom iranske talačke krize 1979.\nOno što je zanimljivo je da je program „Roštiljski plamen“ nastavljen još 14 godina, i pored neuspeha u Iranu. Promenjeno mu je ime, kao i direktori, ali je opstao. I danas su debate koje se tiču ovog programa prilično žustre.\n„Vidovnjaci nisu bili ništa lošiji od ostalih ljudskih obaveštajnih izvora“, rekao je Edvin Mej, fizičar koji je sarađivao sa „Roštiljskim plamenom“. „Nažalost, bili su podjednako loši. Ljudska bića su nepopravljivo užasna u špijuniranju u stilu Drugog svetskog rata — stoje tamo sa dvogledima, broje tenkove. Tako mogu da se pojave razne predrasude“.\nMej je nadgledao parapsihološka istraživanja za vladine obaveštajne agencije tokom 20 godina.\n„Naročito u početku, bavili smo se spoljnim procenama — odnosno onim šta je radila druga strana“, rekao je Mej novinarima. „Dobili bismo informaciju da Kina ili Rusija eksperimentišu sa vidovnjacima koji tvrde da mogu da urade to i to, i naš posao je bio da procenimo ima li u tome istine i kolika je to pretnja za nas“.\n„Vidovnjaci su u nekim slučajevima bili u stanju da pruže informacije o tome gde su taoci prebačeni. Mogli su donekle da vide i njihovo zdravstveno stanje“, rekao je on. „Ako možete da sedite u Fort Midu i opisujete zdravlje talaca koji treba da budu oslobođeni, tako da se obezbedi da odgovarajući doktor bude na licu mesta, to je veoma korisno“.\nMeđutim, postoji još jedno objašnjenje što je program preživeo toliko dugo.\n„To sa čega je CIA skinula oznaku tajnosti je smeće“, rekao je jedan od vidovnjaka iz „Roštiljskog plamena“ Džozef Makmonilgel u intervjuu. „Nisu skinuli oznaku tajnosti ni sa čega što je zapravo upalilo“.\nProgram je zvanično zatvoren 1995. nakon što je revizijom utvrđeno da „izveštaji posmatranja na daljinu nisu uspeli da pruže konkretne, precizne informacije koje bi bile od značaja u obaveštajnom izveštavanju“.\ntelepatija, paranormalno, vidovnjaci, CIA, Iran


Gasprom: Ukrajina blokirala tranzit ruskog gasa\nUkrajina je blokirala tranzit gasa prema Evropi, izjavio je danas potpredsednik Gasproma Aleksadar Medvedev.\n"Gasprom je jutros, prema dogovoru, počeo isporuku gasa za evropske potrošače, ali je Ukrajina blokirala tranzit", kazao je on za\nOn je izjavio da je o tome razgovarao sa prestavnicima Evropske komisije koji su naveli da je to "viša sila".\nPo njegovim rečima, ukrajinska strana je "cinično" informisala Gasprom da je njen transportni sistem preorijentisan za unutrašnje\nU tim uslovima, dodao je on, gas koji uđe u sistem ne može da dođe do evropskih posmatrača.\nItar-tas, pozivajući se na izvore međunarode komisije za monitoring, naveo da Naftogas Ukrajine nije dozvolio međunarodnim posmatračima da dođu u dispečersku upravu i da se "stanje sistema za transport gasa Ukrajine može oceniti samo u dispeccerskoj upravi Naftogasa".\nRusija je oko 8.00 po srednjeevropskom vremenu obnovila isporuke gasa evropskim potrošačima preko teritorije Ukrajine.\nGlavni dispečer Gasproma naložio je transport 76,6 miliona kubnih metara dnevno na teritoriju Ukrajine da bi se najpre snabdeli\npotrošači sa Balkana, Moldavija i Turska.\nNaftogas Ukrajine je saopštio da je za transport gasa od istočne do zapadne granice Ukrajine potrebno 36 sati.